# Saeketta vahetamine (vt jn c1−c4)

- Enne mistahes tööde teostamist elektrilise tööriista kallal tõmmake pistik pistikupesast välja.

- Saeketta paigaldamisel kandke kaitsekindaid. Saeketta puudutamisel on vigastumisoht.

Kasutage ainult saekettaid, mille maksimaalne lubatud kiirus on suurem teie elektrilise tööriista tühikäigu-pöörlemiskiirusest.

Kasutage ainult saekettaid, mis vastavad selles kasutusjuhendis esitatud andmetele ja mis on kontrollitud ning tähistatud vastavalt standardile EN 847-1.

Kasutage ainult selle elektrilise tööriista tootja poolt soovitatud saekettaid, mis sobivad materjalile, mida soovite töödelda. See hoiab ära saehammaste ülekuumenemise saagimisel.

## Saeketta eemaldamine

- Viige elektritööriist tööasendisse.
- Keerake lukustuskruvi (41) käega lahti, nii et kate (42) saab lahtiselt rippuma jääda.
- Keerake kinnituskruvi (43) (u 2 pööret) sisekuuskantvõtmega (4 mm) (16) lahti.
  Ärge keerake kruvi täiesti välja.
- Keerake kinnituskruvi (44) (u 6 pööret) sisekuuskantvõtmega (4 mm) (16) lahti.
  Ärge keerake kruvi täiesti välja.
- Eemaldage katteplaat (45) kinnituskruvist (44), selleks tõmmake plaati ette ja seejärel alla.
- Pöörake pendelkettakaitse (4) tahapoole ja hoidke pendelkettakaitset selles asendis.
- Riputage kate (42) ühest avast kinnituskruvile (44).
  See hoiab pendelkettakaitset avatud asendis.
- Keerake sisekuuskantkruvi (47) sisekuuskantvõtmega ( mm) (16) ja suruge samal ajal spindli fiksaatorit (46), kuni see lukustub.
- Hoidke spindli lukustust (46) surutult all ja keerake sisekuuskantkruvi (47) päripäeva välja (vasakkeere!).
- Võtke kinnitusäärik (48) ära.
- Eemaldage saeketas (39).

## Saeketta paigaldamine

- Paigaldamisel veenduge, et hammaste lõikesuund (saekettal oleva noole suund) ühtib kaitsekattel oleva noole suunaga!

Vajaduse korral puhastage enne paigaldamist kõik paigaldatavad detailid.

- Asetage uus saeketas seesmisele kinnitusäärikule (49).

- Asetage kohale kinnitusäärik (48) ja kinnituskruvi (47). Suruge spindli lukustust (46), kuni see fikseerub ja pingutage kuuskantkruvi vastupäeva.
- Eemaldage kate (42) kinnituskruvilt (44) ja viige pendelkettakaitse (4) uuesti alla.
- Lükake katteplaat (45) uuesti kinnituskruvi (44) alla.
- Pingutage kinnituskruvid (44) ja (43) uuesti tugevasti kinni.
- Lükake kate (42) tagasi algasendisse ja keerake lukustuskruvi (41) uuesti käega kinni.