# Настройване на ъгъл на среза в хоризонтална равнина

## Настройване на ъгъла на наклон хоризонтален стандартен (вж. фиг. H)

За бързото и прецизно настройване на често използвани ъгли на хоризонтален наклон върху стенда за рязане са предвидени канали (14):

наляво | надясно
--- | ---
0°
45°; 31,6°; 22,5°; 15° | 15°; 22,5°; 31,6°; 45°; 60°

- Освободете застопоряващата ръкохватка (11), ако е затегната.
- Издърпайте лоста (12) и завъртете стенда (37) наляво или надясно до желания надрез.
- След това отпуснете лоста. Трябва да усетите отчетливото прещракване, с което той влиза в надреза.
- Отново затегнете ръкохватката (11).

## Настройване на произволен ъгъл на скосяване в хоризонтална равнина (вж. фиг. I)

Наклонът на среза в хоризонтална равнина може да се настрои в диапазона до 52° (наляво) и 60° (надясно).

- Освободете застопоряващата ръкохватка (11), ако е затегната.
- Изтеглете лоста (12) и същевременно натиснете застопоряващата ръкохватка (10), докато тя не се фиксира в предвидения за това канал. С това стендът за рязане се освобождава и може да се върти свободно.
- Завъртете стенда за рязане (37) за фиксиращата скоба наляво или надясно, докато стрелката (57) не покаже желания хоризонтален ъгъл на наклон.
- Отново затегнете ръкохватката (11).
- За да освободите отново лоста (12) за настройване на стандартни ъгли на скосяване), издърпайте лоста нагоре.
  Бутонът за застопоряване на лоста (10) отскача отново в първоначалната си позиция и лостът (12) може отново да влиза и да се захваща в изрязаните за целта канали (14).