# Įstrižo pjūvio kampo horizontalioje plokštumoje nustatymas

## Standartinio įstrižo pjūvio kampo horizontalioje plokštumoje nustatymas (žr. H pav.)

Kad būtų galima greitai ir tiksliai nustatyti dažnai naudojamus įstrižo pjūvio kampus horizontalioje plokštumoje, ant pjovimo stalo yra įpjovos (14):

kairėn | dešinėn
--- | ---
0°
45°; 31,6°; 22,5°; 15° | 15°; 22,5°; 31,6°; 45°; 60°

- Atlaisvinkite fiksuojamąją rankenėlę (11), jei ji yra užveržta.
- Traukite svirtelę (12) ir sukite pjovimo stalą (37) iki norimos įpjovos kairėje arba dešinėje.
- Svirtelę vėl atleiskite. Turite jausti, kaip svirtelė įsistato į įpjovą.
- Fiksuojamąją rankenėlę (11) vėl užveržkite.

## Bet kokio įstrižo pjūvio kampo horizontalioje plokštumoje nustatymas (žr. I pav.)

Įstrižo pjūvio kampą horizontalioje plokštumoje galima nustatyti nuo 52° (kairėje pusėje) iki 60° (dešinėje pusėje).

- Atlaisvinkite fiksuojamąją rankenėlę (11), jei ji yra užveržta.
- Veržkite svirtelę (12) ir tuo pačiu spauskite fiksuojamąjį spaustuvą (10), kol jis užsifiksuos specialiame tam numatytame griovelyje. Tada pjovimo stalas galės laisvai judėti.
- Sukite pjovimo stalą (37) fiksuojamąja rankenėle į kairę arba į dešinę, kol kampo žymeklis (57) parodys norimą įstrižo pjūvio kampą horizontalioje plokštumoje.
- Fiksuojamąją rankenėlę (11) vėl užveržkite.
- Norėdami svirtelę (12) vėl atlaisvinti (kad nustatytumėte standartinį įstrižo pjūvio kampą horizontalioje plokštumoje), svirtelę pakelkite aukštyn.
  Fiksuojamasis spaustuvas (10) atšoka į savo pirminę padėtį, o svirtelė (12) vėl gali užsifiksuoti įpjovose (14).