# Svarīgāko iestatījumu pārbaude un korekcija

Lai nodrošinātu augstu zāģēšanas precizitāti, pēc elektroinstrumenta intensīvas lietošanas nepieciešams pārbaudīt un vajadzības gadījumā koriģēt tā svarīgākos iestatījumus.
Tam vajadzīga zināma pieredze un atbilstoši speciālie instrumenti.

Jebkurā Bosch pilnvarotā elektroinstrumentu remonta darbnīcā šis darbs tiks veikts ātri un kvalitatīvi.

##

Norāde: ;ai pārbaudītu lāzera funkcijas, elektroinstrumentam jābūt pievienotam pie elektrotīkla.

- Lāzera regulēšanas laikā (piemēram, pārvietojot darbinstrumenta galvu) nekādā gadījumā nenospiediet ieslēdzēju. Elektroinstrumenta nejauša ieslēgšanās var izraisīt savainojumu.

- Pārvietojiet elektroinstrumentu darba stāvoklī.
- Pagrieziet zāģēšanas galdu (37) līdz ierobei (14), kas atbilst zāģēšanas leņķim 0°. Svirai (12) jūtami jāfiksējas šajā ierobē.

### Pārbaude (attēls T1)

- Iezīmējiet uz apstrādājamā priekšmeta taisnu zāģējuma trasi.
- Turot slīdroku (27) aiz roktura (1), lēni laidiet to lejup.
- Novietojiet apstrādājamo priekšmetu tā, lai zāģa asmens zobi sakristu ar zāģējuma trasi.
- Stingri noturiet apstrādājamo priekšmetu šajā stāvoklī un lēni pārvietojiet slīdroku augšup.
- Stingri iestipriniet apstrādājamo priekšmetu.
- Ar slēdzi (59) ieslēdziet lāzera starus.

Lāzera stariem pilnā garumā jāatrodas pa labi un pa kreisi un vienādā attālumā no zāģējuma trases, kas iezīmēta uz apstrādājamā priekšmeta virsmas, arī tad, ja slīdroka ir pārvietota lejup.

### Lāzera aizsargvāka noņemšana (attēls T2)

- Atskrūvējiet divas skrūves (62) uz lāzera aizsargvāka (26) ar sešstūra stieņatslēgu (4 mm) (16).
  Norāde. Lai piekļūtu lāzera aizsargvāka priekšējai skrūvei, slīdroka nedaudz jāpārvieto lejup, līdz sešstūra stieņatslēgu kļūst iespējams izvadīt caur kādu no kustīgā aizsargpārsega izgriezumiem.

### Pietuvinājuma regulēšana (attēls T3)

- Noņemiet lāzera aizsargvāku (26).

1. Labējā lāzera stara iestatīšana:

- Grieziet aizmugurējo regulējošo skrūvi (63) ar sešstūra stieņatslēgu (17), līdz labējais lāzera stars nonāk cieši blakus uz apstrādājamā priekšmeta virsmas iezīmētajai zāģējuma trasei visā tās garumā.
  Pie tam kreisais lāzera stars pārvietojas līdz ar labējo lāzera staru.

Griežot regulējošo skrūvi pretēji pulksteņa rādītāju kustības virzienam, lāzera stars pārvietojas no kreisās puses uz labo, bet, griežot regulējošo skrūvi pulksteņa rādītāju kustības virzienā, lāzera stars pārvietojas no labās puses uz kreiso.

2. Kreisā lāzera stara iestatīšana:

- Grieziet priekšējo regulējošo skrūvi (63) ar sešstūra stieņatslēgu (17), līdz kreisais lāzera stars nonāk tādā pašā āttālumā no uz apstrādājamā priekšmeta virsmas iezīmētās zāģējuma trases, kā labējais lāzera stars.

Griežot regulējošo skrūvi pretēji pulksteņa rādītāju kustības virzienam, lāzera stars pārvietojas no kreisās puses uz labo, bet, griežot regulējošo skrūvi pulksteņa rādītāju kustības virzienā, lāzera stars pārvietojas no labās puses uz kreiso.

- No jauna nostipriniet lāzera aizsargvāku (26).

### Paralelitātes iestatīšana (attēls T4)

- Noņemiet lāzera aizsargvāku (26).
- Atskrūvējiet stiprinošo skrūvi (64) (par aptuveni 1–2 apgriezieniem) ar sešstūra stieņatslēgu (17). Neizskrūvējiet skrūvi līdz galam.
- Pārbīdiet lāzera bloka montāžas plāksni pa labi vai pa kreisi, līdz lāzera stari pilnā garumā novietojas paralēli uz apstrādājamā priekšmeta virsmas iezīmētajai zāģējuma trasei.
- Noturiet montāžas plāksni šajā stāvoklī un no jauna stingri pieskrūvējiet stiprinošo skrūvi (64).
- Pēc regulēšanas no jauna pārbaudiet lāzera staru pietuvinājumu zāģējuma trasei. Vajadzības gadījumā vēlreiz veiciet lāzera staru izlīdzināšanu ar regulējošo skrūvju (63) palīdzību.
- No jauna nostipriniet lāzera aizsargvāku (26).

### Slīdrokas pārvietošanas izraisītās sānu nolieces kompensēšana (attēls T5)

- Noņemiet lāzera aizsargvāku (26).
- Atskrūvējiet abas stiprinošās skrūves (65) (par aptuveni 1–2 apgriezieniem) ar sešstūra stieņatslēgu (17).
  Neizskrūvējiet skrūves līdz galam.
- Pārbīdiet lāzera bloka korpusu pa labi vai pa kreisi, līdz lāzera stari vairs nenoliecas sānu virzienā laikā, kad slīdroka tiek pārvietota lejup.
- Pēc regulēšanas no jauna pārbaudiet lāzera staru pietuvinājumu zāģējuma trasei. Vajadzības gadījumā vēlreiz veiciet lāzera staru izlīdzināšanu ar regulējošo skrūvju (63) palīdzību.
- Noturiet lāzera bloka korpusu šajā stāvoklī un no jauna stingri pieskrūvējiet stiprinošās skrūves (65).
- No jauna nostipriniet lāzera aizsargvāku (26).

##

- Pārvietojiet asmens galvu transporta stāvoklī.
- Pagrieziet zāģēšanas galdu (37) līdz 0° ierobei (14). Svirai (12) jāfiksējas šajā ierobē ar skaidri sadzirdamu troksni.

### Pārbaude (attēls U1)

- Iestatiet uz leņķmēra leņķi 90° un novietojiet to uz zāģēšanas galda (37).

Leņķmēra mērstienim visā garumā cieši jāpiespiežas zāģa asmenim (39).

### Iestatīšana (attēls U2)

- Atbrīvojiet fiksējošo rokturi (13).
- Atskrūvējiet abas regulējošās skrūves (66) (vismaz par 1 apgriezienu), lietojot gala atslēgu (10 mm).
- Atskrūvējiet regulējošo skrūvi (68) (apt. par 3 apgriezieniem) ar sešstūra stieņatslēgu (4 mm) (16).
- Ieskrūvējiet vai izskrūvējiet regulējošo skrūvi (67) ar sešstūra stieņatslēgu (4 mm) (16), līdz leņķmēra mērstienis visā garumā cieši piespiežas zāģa asmenim.
- No jauna stingri pievelciet fiksējošo rokturi (13). Pēc tam vispirms stingri pieskrūvējiet regulējošo skrūvi (68) un tad no jauna stingri pieskrūvējiet regulējošās skrūves (66).

Gadījumā, ja pēc regulēšanas leņķa rādītāji (32) un (20) nesakrīt ar 0° iedaļām uz skalas (31), ar krustrievas skrūvgriezi atskrūvējiet leņķa rādītāju stiprinošās skrūves un pārvietojiet leņķa rādītājus pret skalas 0° iedaļām.

##

- Pārvietojiet asmens galvu darba stāvoklī.
- Pagrieziet zāģēšanas galdu (37) līdz 0° ierobei (14). Svirai (12) jāfiksējas šajā ierobē ar skaidri sadzirdamu troksni.
- Izvelciet kreiso pārbīdāmo vadotni (5) līdz galam uz āru.
- Atbrīvojiet fiksējošo rokturi (13) un, turot slīdroku aiz roktura (1), līdz galam nolieciet pa kreisi (45° leņķī).

### Pārbaude (attēls V1)

- Iestatiet uz leņķmēra leņķi 45° un novietojiet to uz zāģēšanas galda (37).

Leņķmēra mērstienim visā garumā cieši jāpiespiežas zāģa asmenim (39).

### Iestatīšana (attēls V2)

- Ieskrūvējiet vai izskrūvējiet regulējošo skrūvi (69) ar vaļējā tipa uzgriežņu atslēgu (8 mm), līdz leņķmēra mērstienis visā garumā cieši piespiežas zāģa asmenim.
- No jauna stingri pievelciet fiksējošo rokturi (13).

Gadījumā, ja pēc regulēšanas leņķa rādītāji (32) un (20) nesakrīt ar 45° iedaļām uz skalas (31), vispirms vēlreiz pārbaudiet vertikālā zāģēšanas leņķa 0° iestatījumu un leņķa rādītāju iestatījumus. Tad vēlreiz atkārtojiet vertikālā zāģēšanas leņķa vērtības 45° iestatīšanu.

##

- Pārvietojiet asmens galvu darba stāvoklī.
- Pagrieziet zāģēšanas galdu (37) līdz 0° ierobei (14). Svirai (12) jāfiksējas šajā ierobē ar skaidri sadzirdamu troksni.
- Izvelciet labējo pārbīdāmo vadotni (5) līdz galam uz āru.
- Atbrīvojiet fiksējošo rokturi (13).

Turot slīdroku aiz roktura (1), nedaudz nolieciet to sānu virzienā pa kreisi no 0° stāvokļa un tad grieziet rokturi (38), līdz tiek parādīts labējais vertikālā zāģēšanas leņķa vērtību diapazons. |

- Turot slīdroku aiz roktura (1), līdz galam nolieciet to pa labi (45° leņķī).

### Pārbaude (attēls W1)

- Iestatiet uz leņķmēra leņķi 135° un novietojiet to uz zāģēšanas galda (37).

Leņķmēra mērstienim visā garumā cieši jāpiespiežas zāģa asmenim (39).

### Iestatīšana (attēls W2)

- Ieskrūvējiet vai izskrūvējiet regulējošo skrūvi (70) ar vaļējā tipa uzgriežņu atslēgu (8 mm), līdz leņķmēra mērstienis visā garumā cieši piespiežas zāģa asmenim.
- No jauna stingri pievelciet fiksējošo rokturi (13).

Gadījumā, ja pēc regulēšanas leņķa rādītāji (32) un (20) nesakrīt ar 45° iedaļām uz skalas (31), vispirms vēlreiz pārbaudiet vertikālā zāģēšanas leņķa 0° iestatījumu un leņķa rādītāju iestatījumus. Tad vēlreiz atkārtojiet vertikālā zāģēšanas leņķa vērtības 45° iestatīšanu.

##

- Pārvietojiet asmens galvu darba stāvoklī.
- Pagrieziet zāģēšanas galdu (37) līdz 0° ierobei (14). Svirai (12) jāfiksējas šajā ierobē ar skaidri sadzirdamu troksni.

### Pārbaude (attēls X1)

- Iestatiet uz leņķmēra leņķi 90° un tad novietojiet to starp vadotni (6) un zāģa asmeni (39) uz zāģēšanas galda (37).

Leņķmēra mērstienim visā garumā cieši jāpiespiežas zāģa asmenim (39).

### Iestatīšana (skatīt attēlu X2)

- Atskrūvējiet visas četras regulējošās skrūves (71) ar sešstūra stieņatslēgu (4 mm) (16) un pagrieziet zāģēšanas galdu (37) kopā ar skalu (36), līdz leņķmēra mērstienis visā garumā cieši piespiežas zāģa asmenim.
- No jauna stingri pieskrūvējiet skrūves.

Gadījumā, ja pēc regulēšanas leņķa rādītājs (57) nesakrīt ar 0° iedaļu uz skalas (36), ar krustrievas skrūvgriezi atskrūvējiet skrūvi (72) un savietojiet leņķa rādītāju ar skalas 0° iedaļu.

##

Fiksējošā roktura (13) piespiedējspēks ir regulējams.

### Pārbaude

- Fiksējošā roktura piespiedējspēkam jābūt pietiekošam, lai droši noturētu slīdroku pie jebkura izvēlētā vertikālā zāģēšanas leņķa.

### Iestatīšana

- Atbrīvojiet fiksējošo rokturi (13).
- Lai samazinātu piespiedējspēku, ar gala atslēgu (17 mm) grieziet regulējošo skrūvi (73) pretēji pulksteņa rādītāju kustības virzienam, bet, lai palielinātu piespiedējspēku, grieziet regulējošo skrūvi pulksteņa rādītāju kustības virzienā.
- Iestatiet kādu noteiktu vertikālo zāģēšanas leņķi, stingri pievelciet fiksējošo rokturi (13) un pārbaudiet, vai tiek nodrošināts vēlamais piespiedējspēks.