# Zaaretovanie klzného ramena

Klzný mechanizmus klzného ramena (27) sa dá zaaretovať pomocou zvieracej páky (24). Pritom sú možné dve polohy klzného ramena:

- Klzné rameno je posunuté celkom dozadu (pre kapovacie rezy)
- Klzné rameno je vytiahnuté celkom dopredu (pre kompaktnú prepravnú polohu)

## Odistenie klzného ramena (pozri obrázok B1)

Po odistení klzného ramena (27) je kompletný klzný mechanizmus pripravený na používanie.

- Zatlačte zvieraciu páku (24) až na doraz smerom dole.
- Aretačný klin zvieracej páky uvoľní obe dolné časti kĺba klzného ramena.

## Zaistenie klzného ramena (pozri obrázok B2)

Klzné rameno je posunuté celkom dozadu:

- Posuňte klzné rameno (27) až na doraz smerom dozadu.
- Obe horné časti kĺba klzného ramena sú teraz vo zvislej polohe a sú uzavreté.
- Potiahnite zvieraciu páku (24) smerom hore tak, aby sa aretačný klin dostal medzi obe dolné časti kĺbu klzného ramena.
- Klzné rameno (27) posunuté celkom dozadu je tým zaaretované.

Klzné rameno je vytiahnuté celkom smerom dopredu:

- Vytiahnite klzné rameno (27) až na doraz smerom dopredu.
- Klzný mechanizmus je teraz kompletne vysunutý.
- Potiahnite zvieraciu páku (24) smerom hore tak, aby sa aretačný klin dostal medzi obe dolné časti kĺbu klzného ramena.
- Klzné rameno (27) posunuté celkom dopredu je tým zaaretované.