# Upute za rad

##

- Prije piljenja uvijek pritegnite ručicu za fiksiranje (11) i steznu ručku (13). List pile bi se inače mogao saviti u izratku.

- Kod svih rezova morate najprije osigurati da list pile niti u jednom trenutku ne može dodirnuti graničnu vodilicu, vijčane stege ili ostale dijelove alata. Uklonite eventualno montirane pomoćne graničnike ili ih prilagodite na odgovarajući način.

Zaštitite list pile od udaraca. List pile ne izlažite bočnom pritisku.

Pilite samo izratke koji su dopušteni kod namjenske uporabe.

Ne obrađujte izdužene izratke. Izradak uvijek mora imati ravan rub za nalijeganje na graničnu vodilicu.

Dugački i teški izradci moraju biti podloženi ili poduprti na slobodnom kraju.

Uvjerite se da njišući štitnik propisno radi i da se može slobodno pomicati. Prilikom vođenja kraka alata prema dolje njišući štitnik se mora otvoriti. Prilikom vođenja kraka alata prema gore njišući štitnik se mora ponovno zatvoriti iznad lista pile i blokirati se u najvišem položaju kraka alata.

##

Dvije laserske zrake pokazuju vam širinu rezanja lista pile. Na taj način možete izradak pozicionirati za točno rezanje bez otvaranja njišućeg štitnika.

- Laserske zrake uključite prekidačem (59).
- Izravnajte vašu oznaku na izratku između dvije linije lasera.

Napomena: Prije rezanja provjerite prikazuje li se ispravno širina rezanja Namještanje lasera. Laserske zrake mogu se pomaknuti npr. zbog vibracija kod intenzivne uporabe.

##

- Nemojte stajati u liniji s listom pile ispred električnog alata, nego uvijek bočno pomaknuti od lista pile. Time je vaše tijelo zaštićeno od mogućeg povratnog udarca.

- Šake, prste i ruke držite dalje rotirajućeg lista pile.
- Ne prelazite rukama ispred kliznog kraka (27).

##

Crvene uložne ploče (9) mogu se istrošiti nakon dulje uporabe električnog alata.

Zamijenite neispravne uložne ploče.

- Stavite električni alat u radni položaj.
- Vijke (60) odvijte šesterokutnim ključem (4 mm) (16) i izvadite stare uložne ploče.
- Umetnite novu desnu uložnu ploču.
- Uložnu ploču stegnite vijcima (60) po mogućnosti što dalje udesno tako da po čitavoj dužini mogućeg vučnog pomicanja list pile ne dođe u dodir s uložnom pločom.
- Ponovite radne korake i za novu lijevu uložnu ploču.

##

Horizontalni kut kosog rezanja | Vertikalni kut kosog rezanja | Visina x širina [mm]
--- | --- | ---
0° | 0° | 104 x 341
45° | 0° | 104 x 240
0° | 45° (lijevo) | 51 x 341
0° | 45° (desno) | 38 x 341
45° | 45° (lijevo) | 51 x 240
45° | 45° (desno) | 38 x 240
0° | 0° | L-profil (maks. debljina 36 mm) 170 x 140

Minimalni izradci (= svi izradci koji se mogu stegnuti isporučenom vijčanom stegom (18) lijevo ili desno od lista pile): 160 x 335 mm (duljina x širina)

Maksimalna dubina rezanja (0°/0°): 104 mm