# Zamena lista testere (videti sliku c1–c4)

- Izvucite pre svih radova na električnom alatu mrežni utikač iz utičnice.

- Prilikom montaže lista testere nosite zaštitne rukavice. Pri dodirivanju lista testere postoji opasnost od povrede.

Koristite samo listove testere čija je maksimalno dozvoljena brzina veća od broja obrtaja u praznom hodu vašeg električnog alata.

Koristite samo listove testere, koji odgovaraju karakteristikama koje su navedene u ovom uputstvu za rad i prekontrolisani prema EN 847‑1 i odgovarajuće obeleženi.

Upotrebljavajte samo listove testere koje je preporučio proizvođač ovog električnog alata i koji su prikladni za materijal koji želite da obrađujete. Ovo sprečava pregrevanje zubaca testere prilikom testerisanja.

## Demontaža lista testere

- Dovedite električni alat u radni položaj.
- Rukom navrnite zavrtanj za blokadu (41), da bi polužni sistem (42) mogao slobodno da visi.
- Odvrnite zavrtanj za pričvršćivanje (43) (ca. 2 okretaja) pomoću šestougaonog ključa (4 mm) (16).
  Nemojte sasvim odvrnuti zavrtanj.
- Odvrnite zavrtanj za pričvršćivanje (44) (ca. 6 okretaja) pomoću šestougaonog ključa (4 mm) (16).
  Nemojte sasvim odvrnuti zavrtanj.
- Svucite pokrivnu ploču (45) sa pričvrsnog zavrtnja (44) napred nadole.
- Zakrenite klateću zaštitnu haubu (4) unazad i držite je u ovoj poziciji.
- Okačite polužni sistem (42) sa otvorom preko pričvrsnog zavrtnja (44).
  Na taj način održava se klatna zaštitna hauba u otvorenom položaju.
- Okrenite šestougaoni zavrtanj (47) šestougaonim ključem ( mm) (16) i pritisnite istovremeno blokadu vretena (46), tako da ulegne.
- Držite blokadu vretena (46) pritisnutu i odvrnite šestougaoni zavrtanj (47) u pravcu kazaljke na satu (levi navoj!).
- Skinite zateznu prirubnicu (48).
- Skinite list testere (39).

## Ugradnja lista testere

- Obratite pažnju pri ugradnji, da pravac presecanja zuba (pravac strelice na listu testere) bude usaglašen sa pravcem strelice na zaštitnoj haubi!

Po potrebi, čistite pre ugradnje sve delove koje treba montirati.

- Stavite novi list testere na unutrašnju zateznu prirubnicu (49).

- Postavite zateznu prirubnicu (48) i inbus zavrtanj (47). Pritiskajte blokadu vretena (46) sve dok ne ulegne i stegnite inbus zavrtanj suprotno od kazaljke na satu.
- Odvojite polužni sistem (42) od zavrtnja za pričvršćivanje (44) i pomerite klatnu zaštitnu haubu (4) ponovo na dole.
- Pomerite ploču poklopca (45) ponovo ispod zavrtnja za pričvršćivanje (44).
- Zavrtnje za pričvršćivanje (44) i (43) ponovo čvrsto zategnite.
- Gurnite polužni sistem (42) na svoju prvobitnu poziciju i ponovo stegnite zavrtanj za blokadu (41) rukom.