# Horisontaalsete kaldenurkade seadmine

## Horisontaalsete standardsete kaldenurkade seadmine (vaata joonist H)

Sageli kasutatavate horisontaalsete kaldenurkade kiireks ja täpseks seadmiseks on saelaual ette nähtud sälgud (14):

vasakul | paremal
--- | ---
0°
45°; 31,6°; 22,5°; 15° | 15°; 22,5°; 31,6°; 45°; 60°

- Vabastage lukustuspide (11), juhul kui see on kinni tõmmatud.
- Tõmmake hooba (12) ja pöörake saelaud (37) kuni soovitud sälguni vasakule või paremale.
- Vabastage hoob uuesti. Hoob peab sälgus tuntavalt fikseeruma.
- Tõmmake lukustuspide (11) jälle kinni.

## Suvalise horisontaalse kaldenurga seadmine (vaata joonist I)

Horisontaalset kaldenurka saab seada piirkonnas 52° (vasakul pool) kuni 60° (paremal pool).

- Vabastage lukustuspide (11), juhul kui see on kinni tõmmatud.
- Tõmmake hooba (12) ja suruge samal ajal lukustusklambrit (10), kuni see sellekohasesse soonde satub. Sellega muutub saelaud vabalt liikuvaks.
- Pöörake saelauda (37) lukustuspidemest haarates vasakule või paremale, kuni nurganäidikul (57) on soovitud horisontaalne kaldenurk.
- Tõmmake lukustuspide (11) jälle kinni.
- Hoova (12) uuesti vabastamiseks (standardsete horisontaalsete kaldenurkade seadmiseks) tõmmake hoob üles.
  Lukustusklamber (10) hüppab algsesse asendisse tagasi ja hoob (12) saab jälle sälkudesse (14) fikseeruda.