# Ettevalmistus tööks

##

Pikad töödeldavad detailid tuleb vabast otsast toestada.

Saelauda saab saelaua pikendustega (7) vasakule ja paremale suurendada.

- Suruge kinnitushoob (50) sisse.
- Tõmmake saelaua pikendus (7) soovitud pikkuseni välja (max 250 mm).
- Saelaua pikenduste fikseerimiseks suruge kinnitushoob (50) uuesti välja.

##

Horisontaalsete ja/või vertikaalsete kaldenurkade saagimisel peate olenevalt lõikesuunast vasakpoolse või parempoolse reguleeritava tugirööpa (5) väljapoole tõmbama või täiesti eemaldama.

Vertikaalne kaldenurk | Horisontaalne kaldenurk |
--- | --- | ---
0°–47° (vasakul) | ≤ 44° (paremal/vasakul) | Vabastage lukustuskruvi (51). Tõmmake vasakpoolne reguleeritav tugirööbas (5) lõpuni välja.
0°–47° (vasakul) | ≥ 45° (paremal/vasakul) | Vabastage lukustuskruvi (51). Tõmmake vasakpoolne reguleeritav tugirööbas (5) lõpuni välja. Tõstke reguleeritav tugirööbas ülespoole välja. Eemaldage lukustuskruvi (51).
0°–47° (paremal) | ≤ 44° (paremal/vasakul) | Vabastage lukustuskruvi (51). Tõmmake parempoolne reguleeritav tugirööbas (5) lõpuni välja. Tõstke reguleeritav tugirööbas ülespoole välja.
0°–47° (paremal) | ≥ 45° (paremal/vasakul)

##

Liughaara (27) liugmehhanism on tehases eelseatud ja ei ole elektritööriista tarnimisel amortiseeritud.

Liugmehhanismi summutust saate summutiga (52) eraldi reguleerida:

tugev – suurema kontrolli all tehtavateks lõigeteks;

pehme – kiireteks lõigeteks.

- Keerake kaks reguleerimiskruvi (53) sisekuuskantvõtmega (4 mm) (16) lahti, et summutust pehmemaks reguleerida
- või
- pingutage mõlemad reguleerimiskruvid (53) tugevamini kinni, et summutust tugevamaks reguleerida.

##

Optimaalse tööohutuse tagamiseks tuleb töödeldav detail alati kinnitada.
Ärge töödelge detaile, mis on kinnitamiseks liiga väikesed.

- Suruge töödeldav detail tugevalt vastu tugirööpaid (6) ja (5).
- Asetage tarnekomplekti kuuluv pitskruvi (18) mõnda selleks ette nähtud avasse (54).
- Vabastage tiibkruvi ja sobitage pitskruvi töödeldava detailiga. Keerake tiibkruvi uuesti kinni.
- Pingutage keermestatud varras (56) ja fikseerige niiviisi töödeldav detail.

### Töödeldava detaili vabastamine

- Pitskruvi lahtipäästmiseks pöörake keermestatud varrast (56) vastupäeva.