# Szállítás (lásd a Z ábrát)

Az elektromos kéziszerszám szállítása előtt hajtsa végre a következő lépéseket:

- Tolja egészen hátra a (27) siklókart, majd ebben a helyzetben reteszelje.
- Gondoskodjon arról, hogy a (29) mélységi ütköző teljesen befelé legyen nyomva és hogy a (28) szabályozócsavar a siklókar mozgatásakor anélkül átférjen a nyíláson, hogy megérintené a mélységi ütközőt.
- Vezesse annyira lefelé a siklókart, hogy a (30) szállítási biztosítót egészen be lehessen nyomni
- Tolja be teljesen a (7) fűrészasztal hosszabbítókat.
- Állítsa be a függőleges sarkalószöget 0°-ra és húzza meg szorosra a (13) szorító fogantyút.
- Forgassa balra ütközésig a (37) fűrészasztalt és húzza meg szorosra a (11) rögzítőgombot.
- Kötözze össze a (74) tépőzáras szalaggal a hálózati tápvezetéket.
- Távolítson el minden olyan tartozék alkatrészt, amelyet nem lehet szorosan rögzítve felszerelni az elektromos kéziszerszámra.
- A nem használt fűrészlapokat a szállításhoz, ha lehetséges, egy zárt ládában tárolja.
- A szállításhoz nyúljon bele a fűrészasztal oldalán található (15) fogóvájatokba.

- Az elektromos kéziszerszám szállításához csak a szállítási berendezéseket és sohase a védőberendezéseket, a csúszókart vagy a fogantyút használja.