# Preverjanje in izvajanje osnovnih nastavitev

Da zagotovite natančne reze, morate po intenzivni uporabi preveriti osnovne nastavitve električnega orodja in jih po potrebi ponovno nastaviti.
Za to potrebujete izkušnje in ustrezno orodje.

To delo bo hitro in zanesljivo opravil Boschev servis.

##

Opomba: za preizkus delovanja laserja mora biti električno orodje priključeno na električno napajanje.

- Med nastavljanjem laserja (npr. pri premikanju roke orodja) nikoli ne smete vklopiti stikala za vklop/izklop. Nenameren zagon električnega orodja lahko povzroči poškodbe.

- Električno orodje namestite v delovni položaj.
- Rezalno mizo (37) zavrtite do zareze (14) za 0°. Ročica (12) se mora občutno zaskočiti v zarezo.

### Preverjanje (glejte sliko T1)

- Na obdelovanec narišite ravno rezalno linijo.
- Potezni mehanizem (27) z ročajem (1) počasi pomaknite navzdol.
- Obdelovanec postavite tako, da so zobje žaginega lista poravnani z rezalno linijo.
- V tem položaju pridržite obdelovanec ter počasi dvigujte potezni mehanizem.
- Vpnite obdelovanec.
- S stikalom (59) vklopite laserske žarke.

Laserski žarki morajo voditi po celotni dolžini levo ali desno, v enakomernem razmaku glede na rezalno linijo na obdelovancu, tudi ko potezni mehanizem spuščate.

### Odstranjevanje zaščitnega pokrova laserja (glejte sliko T2)

- Sprostite vijaka (62) zaščitnega pokrova laserja (26) z notranjim šestrobim ključem (4 mm) (16).
  Nasvet: za dostop do sprednjega vijaka zaščitnega pokrova laserja morate potezni mehanizem nekoliko zasukati navzdol, da lahko notranji šestrobni ključ vtaknete skozi eno izmed zarez nihajnega zaščitnega pokrova.

### Poravnava (glejte sliko T3)

- Odstranite zaščitni pokrov laserja (26).

1. Nastavitev desnega laserskega žarka:

- Zavrtite zadnji nastavitveni vijak (63) z notranjim šestrobim ključem (17), da bo desni laserski snop na celotni dolžini poravnan z linijo reza na obdelovancu.
  Istočasno se premika tudi levi laserski žarek.

Vrtenje v nasprotni smeri urnega kazalca premika laserski žarek z leve proti desni, vrtenje v smeri urnega kazalca pa premika laserski žarek z desne proti levi.

2. Nastavitev levega laserskega žarka:

- Sprednji nastavitveni vijak (63) z notranjim šestrobim ključem (17) vrtite, dokler levi laserski žarek ni enako oddaljen od narisane linije reza na obdelovancu kot desni laserski žarek.

Vrtenje v nasprotni smeri urnega kazalca premika laserski žarek z leve proti desni, vrtenje v smeri urnega kazalca pa premika laserski žarek z desne proti levi.

- Ponovno pritrdite zaščitni pokrov laserja (26).

### Nastavitev vzporednosti (glejte sliko T4)

- Odstranite zaščitni pokrov laserja (26).
- Sprostite pritrdilni vijak (64) (pribl. 1–2 obrata) z notranjim šestrobim ključem (17). Vijaka ne smete odviti do konca.
- Premaknite montažno ploščo laserja na desno ali levo, da bodo laserski žarki po celotni dolžini vzporedno z narisano rezalno linijo na obdelovancu.
- Montažno ploščo laserja držite v tem položaju in ponovno zategnite pritrdilni vijak (64).
- Po nastavitvi ponovno preverite poravnavo z rezalno linijo. Po potrebi še enkrat poravnajte laserske žarke z nastavitvenimi vijaki (63).
- Ponovno pritrdite zaščitni pokrov laserja (26).

### Nastavitev stranskega odklona pri premikanju poteznega mehanizma (glejte sliko T5)

- Odstranite zaščitni pokrov laserja (26).
- Sprostite pritrdilna vijaka (65) (pribl. 1–2 obrata) z notranjim šestrobim ključem (17).
  Vijakov ne smete odviti do konca.
- Premaknite ohišje laserja na desno ali levo, da se laserski žarki pri premikanju drsne roke navzdol ne bodo več stransko odklonili.
- Po nastavitvi ponovno preverite poravnanost z rezalno linijo. Po potrebi še enkrat poravnajte laserske žarke z nastavitvenimi vijaki (63).
- Ohišje laserja držite v tem položaju in ponovno zategnite pritrdilna vijaka (65).
- Ponovno pritrdite zaščitni pokrov laserja (26).

##

- Električno orodje namestite v transportni položaj.
- Rezalno mizo (37) zavrtite do zareze (14) za 0°. Ročica (12) se mora občutno zaskočiti v zarezo.

### Preverjanje (glejte sliko U1)

- Merilo kota nastavite na 90° in ga položite na rezalno mizo (37).

Krak merila kota mora biti po celotni dolžini poravnan z žaginim listom (39).

### Nastavitev (glejte sliko U2)

- Sprostite vpenjalni ročaj (13).
- Odvijte nastavitvene vijake (66) (vsaj 1 obrat) z natičnim ključem (10 mm).
- Sprostite nastavitveni vijak (68) (pribl. 3 obrati) z notranjim šestrobim ključem (4 mm) (16).
- Nastavitveni vijak (67) privijajte ali odvijajte z notranjim šestrobim ključem (4 mm) (16), dokler ni krak merila kota po celotni dolžini poravnan z žaginim listom.
- Vpenjalni ročaj (13) ponovno zategnite. Nato ponovno zategnite nastavitveni vijak (68) in nato še nastavitvene vijake (66).

Če kotna kazalnika (32) in (20) po nastavitvi nista poravnana z oznakami 0° na skali (31), sprostite pritrdilne vijake kotnih kazalnikov s križnim izvijačem in poravnajte kotni kazalnik vzdolž oznak 0°.

##

- Električno orodje namestite v delovni položaj.
- Rezalno mizo (37) zavrtite do zareze (14) za 0°. Ročica (12) se mora občutno zaskočiti v zarezo.
- Levo premično prislonsko letev (5) povlecite povsem navzven.
- Sprostite vpenjalni ročaj (13) in obrnite drsno roko z ročajem (1) do prislona v levo (45°).

### Preverjanje (glejte sliko V1)

- Merilo kota nastavite na 45° in ga položite na rezalno mizo (37).

Krak merila kota mora biti po celotni dolžini poravnan z žaginim listom (39).

### Nastavitev (glejte sliko V2)

- Nastavitveni vijak (69) privijajte ali odvijajte z viličastim ključem (8 mm), dokler ni krak merila kota po celotni dolžini poravnan z žaginim listom.
- Vpenjalni ročaj (13) ponovno zategnite.

Če kazalnika kotov (32) in (20) po nastavitvi nista v isti liniji z oznakami 45° na skali (31), najprej še enkrat preverite nastavitev 0° za navpični zajeralni kot in kazalnik kota. Nato ponovite nastavitev navpičnega zajeralnega kota 45°.

##

- Električno orodje namestite v delovni položaj.
- Rezalno mizo (37) zavrtite do zareze (14) za 0°. Ročica (12) se mora občutno zaskočiti v zarezo.
- Desno premično prislonsko letev (5) povlecite povsem navzven.
- Sprostite vpenjalni ročaj (13).

Nagnite potezni mehanizem z ročajem (1) iz položaja 0° rahlo v levo in zavrtite vrtljivi gumb (38), da se prikaže desno navpično območje zajeralnega kota. |

- Potezni mehanizem z ročajem (1) pomaknite do konca v desno (45°).

### Preverjanje (glejte sliko W1)

- Merilo kota nastavite na 135° in ga položite na rezalno mizo (37).

Krak merila kota mora biti po celotni dolžini poravnan z žaginim listom (39).

### Nastavitev (glejte sliko W2)

- Nastavitveni vijak (70) privijajte ali odvijajte z viličastim ključem (8 mm), dokler ni krak merila kota po celotni dolžini poravnan z žaginim listom.
- Vpenjalni ročaj (13) ponovno zategnite.

Če kazalnika kotov (32) in (20) po nastavitvi nista v isti liniji z oznakami 45° na skali (31), najprej še enkrat preverite nastavitev 0° za navpični zajeralni kot in kazalnik kota. Nato ponovite nastavitev navpičnega zajeralnega kota 45°.

##

- Električno orodje namestite v delovni položaj.
- Rezalno mizo (37) zavrtite do zareze (14) za 0°. Ročica (12) se mora občutno zaskočiti v zarezo.

### Preverjanje (glejte sliko X1)

- Merilo kota nastavite na 90° in ga postavite med prislonsko letev (6) in žagin list (39) na rezalno mizo (37).

Krak merila kota mora biti po celotni dolžini poravnan z žaginim listom (39).

### Nastavitev (glejte sliko X2)

- S šestrobim ključem (4 mm) (16) odvijte vse štiri nastavitvene vijake (71) in rezalno mizo (37) skupaj s skalo (36) zavrtite tako daleč, da bo krak merila kota po celotni dolžini poravnan z žaginim listom.
- Ponovno zategnite vijake.

Če kazalnik kota (57) po nastavitvi ni v isti liniji z oznako 0° na skali (36), odvijte vijak (72) z običajnim križnim izvijačem in naravnajte kazalnik kota vzdolž oznake 0°.

##

Jakost vpenjanja (13) lahko nastavite naknadno.

### Preverjanje

- Jakost vpenjanja poteznega mehanizma mora varno držati položaj roke orodja pri vsakem poljubnem navpičnem zajeralnem kotu.

### Nastavitev

- Sprostite vpenjalni ročaj (13).
- Zasukajte nastavitveni vijak (73) z nasadnim ključem (17 mm) v levo za zmanjšanje vpenjalne moči ali v desno za močnejše vpetje.
- Nastavite navpični zajeralni kot, ponovno zategnite vpenjalni ročaj (13) in preverite, ali ste dosegli želeno jakost vpetja.