# Az alapbeállítások ellenőrzése és beállítása

A precíz vágások biztosítására az elektromos szerszám alapbeállításait intenzív használat után ellenőrizni kell és szükség esetén újra be kell állítani.
Ehhez tapasztalatra és egy megfelelő célszerszámra van szükség.

Egy Bosch vevőszolgálat ezt a munkát gyorsan és megbízhatóan elvégzi.

##

Figyelem: A lézer működésének ellenőrzéséhez az elektromos kéziszerszámot csatlakoztatni kell az áramellátáshoz.

- A lézer beszabályozása közben (például a szerszámkar mozgatásakor) sohase nyúljon a be-/kikapcsolóhoz. Az elektromos kéziszerszám akaratlan elindítása személyi sérülésekhez vezethet.

- Hozza munkahelyzetbe az elektromos kéziszerszámot.
- Forgassa el a (37) fűrészasztalt a (14) 0°-os bevágáshoz. A (12) karnak érezhetően be kell pattannia a bevágásba.

### Ellenőrzés (lásd a T1 ábrát)

- Rajzoljon fel egy munkadarabra egy egyenes vágási vonalat.
- Vezesse lassan lefelé a (27) siklókart a (1) figantyúnál fogva.
- Állítsa be úgy a munkadarabot, hogy a fűrészlap fogai egybeessenek a vágási vonallal.
- Tartsa a munkadarabot ebben a helyzetben és vezesse ismét lassan fel a siklókart.
- Rögzítse a munkadarabot.
- Kapcsolja be a (59) kapcsolóval a lézersugarakat.

A lézersugaraknak teljes hosszuk mentén mind a bal, mind a jobb oldalon azonos távolságra kell maradniuk a munkadarabra felrajzolt vágási vonaltól, akkor is, amikor a siklókart lefelé vezeti.

### A lézer védősapka eltávolítása (lásd a T2 ábrát)

- Lazítsa ki a (26) lézer védősapka (62) két csavarját a (16) (4 mm) belső hatlapos kulccsal.
  Figyelem: A lézer védősapka első csavarjának eléréséhez a siklókart kissé lefelé kell hajtani, hogy a belső hatlaposkulcsot keresztül lehessen dugni a lengő védőburkolat egyik résén.

### Szintbe való beállítás (lásd a T3 ábrát)

- Távolítsa el a (26) lézer védősapkát.

1. A jobb oldali lézersugár beállítása:

- Forgassa el a (63) hátsó állítócsavart a (17) belső hatlapos kulccsal, amíg a lézersugár teljes hosszúságában párhuzamos helyzetbe kerül a munkadarabra felvitt vágási vonallal.
  Ekkor a bal oldali lézersugár is együtt mozog a jobb oldali sugárral.

Az óramutató járásával ellenkező irányú forgatás a lézersugarat balról jobbra mozgatja, az óramutató járásával megegyező irányú forgatásnál a lézersugár jobbról balra mozog.

2. A bal oldali lézersugár beállítása:

- Forgassa el a (63) első állítócsavart a (17) belső hatlapos csavarkulccsal, amíg a bal oldali lézersugár ugyanolyan távolságra lesz a munkadarabra felvitt vágási vonaltól, mint a jobb oldali lézersugár.

Az óramutató járásával ellenkező irányú forgatás a lézersugarat balról jobbra mozgatja, az óramutató járásával megegyező irányú forgatásnál a lézersugár jobbról balra mozog.

- Rögzítse ismét a (26) lézer védősapkát.

### A párhuzamosság beállítása (lásd a T4 ábrát)

- Távolítsa el a (26) lézer védősapkát.
- Lazítsa ki a (64) rögzítőcsavart (kb. 1-2 fordulatnyira) a (17) belső hatlapos kulccsal. Ne csavarja ki teljesen a csavart.
- Tolja el jobbra vagy balra a lézer szerelőlapját, amíg a lézersugarak teljes hosszuk mentén párhuzamosak lesznek a munkadarabra felrajzolt vágási vonallal.
- Tartsa meg a lézer szerelőlapját ebben a helyzetben és húzza meg ismét szorosra a (64) rögzítőcsavart.
- A beállítás után ismét ellenőrizze, egy szintben van-e a lézersugár a vágási vonallal. Szükség esetén állítsa be még egyszer a (63) állítócsavarokkal a lézersugarakat.
- Rögzítse ismét a (26) lézer védősapkát.

### A siklókar mozgatása során fellépő oldalirányú eltérés beállítása (lásd a T5 ábrát)

- Távolítsa el a (26) lézer védősapkát.
- Lazítsa ki mindkét (65) rögzítőcsavart (kb. 1–2 fordulatnyira) a (17) belső hatlapos kulccsal.
  Ne csavarja ki teljesen a csavarokat.
- Tolja el jobbra vagy balra a lézer házát, amíg a lézersugarak a siklókar lefelé mozgatásakor már nem térnek ki oldalra.
- A beállítás után ismét ellenőrizze, egy szintben van-e a lézersugár a vágási vonallal. Szükség esetén állítsa be még egyszer a (63) állítócsavarokkal a lézersugarakat.
- Tartsa meg a lézer házát ebben a helyzetben és húzza meg ismét szorosra a (65) rögzítőcsavarokat.
- Rögzítse ismét a (26) lézer védősapkát.

##

- Hozza a szállítási helyzetbe az elektromos kéziszerszámot.
- Forgassa el a (37) fűrészasztalt a (14) 0°-os bevágáshoz. A (12) karnak érezhetően be kell pattannia a bevágásba.

### Ellenőrzés (lásd a U1 ábrát)

- Állítson be egy szögidomszer 90°-ra és állítsa fel a (37) fűrészasztalra.

A szögidomszer szárának teljes hosszúságában egy síkban kell lennie a (39) fűrészlappal.

### Beállítás (lásd a U2 ábrát)

- Lazítsa ki a (13) szorítófogantyút.
- Lazítsa ki mindkét (66) állítócsavart (legalább 1 fordulatnyira) egy dugóskulccsal (10 mm).
- Lazítsa ki a (68) állítócsavart (kb. 3 fordulatnyira) a (16) belső hatlapos kulccsal (4 mm).
- Csavarja annyira be vagy annyira ki a (67) állítócsavart a (16) belső hatlapos kulccsal (4 mm), hogy a szögidomszer szára teljes hosszában egy síkba kerüljön a fűrészlappal.
- Húzza meg ismét szorosra a (13) szorítófogantyút. Ezután húzza meg ismét szorosra először a (68) állítócsavart, majd a (66) állítócsavarokat.

Ha a beállítás után a (32) és a (20) szögkijelző nincs egy vonalban a (31) skála 0°-jeleivel, lazítsa ki egy csillaghornyos csavarhúzóval a szögkijelzők rögzítőcsavarjait és állítsa be a szögkijelzőket a 0°-jelek szerint.

##

- Hozza munkahelyzetbe az elektromos kéziszerszámot.
- Forgassa el a (37) fűrészasztalt a (14) 0°-os bevágáshoz. A (12) karnak érezhetően be kell pattannia a bevágásba.
- Húzza teljesen ki a bal oldali beállítható (5) ütközősínt.
- Lazítsa ki az (13) rögzítő fogantyút és forgassa el a siklókart az (1) fogantyúnál fogva ütközésig balra (45°).

### Ellenőrzés (lásd a V1 ábrát)

- Állítson be egy szögidomszert 45°-ra és állítsa fel a (37) fűrészasztalra.

A szögidomszer szárának teljes hosszúságában egy síkban kell lennie a (39) fűrészlappal.

### Beállítás (lásd a V2 ábrát)

- Csavarja annyira ki vagy annyira be a (69) állítócsavart egy villáskulccsal (8 mm), hogy a szögidomszer szára teljes hosszúságáben egy síkba kerüljön a fűrészlappal.
- Húzza meg ismét szorosra a (13) szorítófogantyút.

Ha a beállítás után a (32) és a (20) szögmérő nincs egy vonalban a (31) skála 45°-jeleivel, akkor először ellenőrizze még egyszer a sarkalószög és a szögkijelző 0°-beállítását. Ezután ismételje meg a függőleges 45°-os sarkalószög beállítását.

##

- Hozza munkahelyzetbe az elektromos kéziszerszámot.
- Forgassa el a (37) fűrészasztalt a (14) 0°-os bevágáshoz. A (12) karnak érezhetően be kell pattannia a bevágásba.
- Húzza egészen ki a jobb oldali (5) beállítható ütközősínt.
- Lazítsa ki a (13) szorítófogantyút.

Billentse a 0°-helyzetből kissé balra a siklókart a (1) fogantyúnál fogva és forgassa el a (38) forgatógombot, amíg a kívánt függőleges sarkalószög tartomány kijelzésre kerül. |

- Forgassa el a siklókart a (1) fogantyúnál fogva ütközésig jobbra (45°).

### Ellenőrzés (lásd a W1 ábrát)

- Állítson be egy szögidomszert 135°-ra és állítsa fel a (37) fűrészasztalra.

A szögidomszer szárának teljes hosszúságában egy síkban kell lennie a (39) fűrészlappal.

### Beállítás (lásd a W2 ábrát)

- Csavarja annyira ki vagy annyira be a (70) állítócsavart egy villáskulccsal (8 mm), hogy a szögidomszer szára teljes hosszúságáben egy síkba kerüljön a fűrészlappal.
- Húzza meg ismét szorosra a (13) szorítófogantyút.

Ha a beállítás után a (32) és a (20) szögmérő nincs egy vonalban a (31) skála 45°-jeleivel, akkor először ellenőrizze még egyszer a sarkalószög és a szögkijelző 0°-beállítását. Ezután ismételje meg a függőleges 45°-os sarkalószög beállítását.

##

- Hozza munkahelyzetbe az elektromos kéziszerszámot.
- Forgassa el a (37) fűrészasztalt a (14) 0°-os bevágáshoz. A (12) karnak érezhetően be kell pattannia a bevágásba.

### Ellenőrzés (lásd a X1 ábrát)

- Állítson be egy szögidomszert 90-ra és tegye fel a (6) ütközősín és a (39) fűrészlap közé a (37) fűrészasztalra.

A szögidomszer szárának teljes hosszúságában egy síkban kell lennie a (39) fűrészlappal.

### Beállítás (lásd a X2 ábrát)

- Lazítsa ki mind a négy (71) állítócsavart a (16) belső hatlapos kulccsal (4 mm) és forgassa el a (37) fűrészasztalt a (36) skálával együtt, hogy a szögidomszer szára egész hossza mentén egy síkba kerüljön a fűrészlappal.
- Húzza meg ismét szorosra a csavarokat.

Ha a (57) szögkijelző a beállítás után nincs egy vonalban a (36) skála 0°-jelölésével, oldja ki egy a kereskedelemben szokványosan kapható csillaghornyos csavarhúzóval a (72) csavart és állítsa be a 0°-jelölésnek megfelelően a szögmérőt.

##

A (13) szorító fogantyú szorítóerejét utána lehet állítani.

### Ellenőrzés

- A szorító fogantyú szorítóerejét úgy kell beállítani, hogy az a siklókart bármely függőleges sarkalószög mellett biztonságosan rögzítse.

### Beállítás

- Lazítsa ki a (13) szorítófogantyút.
- Forgassa az (73) állítócsavart egy dugóskulccsal (17 mm) az óramutató járásával ellenkező irányba, ha csökkenteni akarja a szorítóerőt, illetve az óramutató járásával megegyező irányba, ha a szorítóerőt meg akarja növelni.
- Állítson be egy függőleges sarkalószöget, majd húzza meg ismét szorosra a (13) szorító fogantyút és ellenőrizze, hogy sikerült-e elérni a kívánt szorítóerőt.