# Sahanterän vaihto (katso kuva c1−c4)

- Irrota pistotulppa pistorasiasta ennen kaikkia sähkötyökaluun kohdistuvia töitä.

- Käytä työkäsineitä, kun asennat sahanterän. Tapaturmavaara, kun kosketat sahanterää.

Käytä ainoastaan sahanteriä, joiden suurin sallittu nopeus on sähkötyökalun tyhjäkäyntikierroslukua suurempi.

Käytä vain sellaisia sahanteriä, jotka vastaavat tässä käyttöohjeessa ilmoitettuja tietoja, ja jotka on testattu ja merkitty standardin EN 847‑1 mukaan.

Käytä vain sellaisia sahanteriä, joita tämän sähkötyökalun valmistaja suosittelee, ja jotka soveltuvat työstettävälle materiaalille. Tämä estää sahanterien hampaiden ylikuumenemisen sahauksen aikana.

## Sahanterän irrotus

- Aseta sähkötyökalu käyttöasentoon.
- Löysää lukitusruuvia (41) käsin, kunnes vivusto (42) riippuu vapaana.
- Löysää kiinnitysruuvia (43) (n. 2 kierrosta) kuusiokoloavaimella (4 mm) (16).
  Älä kierrä ruuvia kokonaan ulos.
- Löysää kiinnitysruuvia (44) (n. 6 kierrosta) kuusiokoloavaimella (4 mm) (16).
  Älä kierrä ruuvia kokonaan ulos.
- Vedä suojalevy (45) edestä alakautta pois kiinnitysruuvista (44).
- Käännä heilurisuojusta (4) taaksepäin ja pidä sitä tässä asennossa.
- Ripusta vivusto (42) kiinnitysruuvilla (44) reikään.
  Tämän avulla heilurisuojus pysyy avatussa asennossa.
- Kierrä kuusiokoloruuvia (47) kuusiokoloavaimella ( mm) (16) ja paina samanaikaisesti karalukitusta (46), kunnes se lukkiutuu.
- Pidä karalukitusta (46) painettuna ja irrota kuusiokoloruuvi (47) kiertämällä myötäpäivään (vasenkierteinen!).
- Irrota kiristyslaippa (48).
- Irrota sahanterä (39).

## Sahanterän asennus

- Tarkista asennettaessa, että sahanterän hampaiden sahaussuunta (sahanterässä olevan nuolen suunta) on sama kuin nuolen suunta suojuksessa!

Mikäli tarpeen, puhdista kaikki kiinnitettävät osat ennen asennusta.

- Asenna uusi sahanterä sisempään kiinnityslaippaan (49).

- Asenna kiristyslaippa (48) ja kuusiokoloruuvi (47). Paina karalukitusta (46), kunnes se lukkiutuu, ja kiristä kuusiokoloruuvi vastapäivään.
- Irrota vivusto (42) kiinnitysruuvista (44) ja ohjaa heilurisuojus (4) takaisin alas.
- Työnnä suojalevy (45) takaisin kiinnitysruuvin (44) alle.
- Kiristä kiinnitysruuvit (44) ja (43).
- Siirrä vivusto (42) alkuperäiseen asentoon ja kiristä lukitusruuvi (41) käsin.