# Výmena pílového listu (pozri obrázok c1−c4)

- Pred všetkými prácami na elektrickom náradí vytiahnite sieťovú zástrčku zo zásuvky.

- Pri montáži pílového listu používajte ochranné pracovné rukavice. Pri kontakte s pílovým listom hrozí nebezpečenstvo poranenia.

Používajte len také pílové listy, ktorých maximálna dovolená rýchlosť je vyššia ako počet voľnobežných obrátok vášho elektrického náradia.

Používajte len také pílové listy, ktorých charakteristika zodpovedá údajom uvedeným v tomto Návode na používanie a ktoré sú testované podľa normy EN 847‑1 a sú aj primerane označené.

Používajte len také pílové listy, ktoré odporúča výrobca elektrického náradia a ktoré sú vhodné pre konkrétny materiál, ktorý sa chystáte obrábať. Zabráni sa tým prehriatiu zubov pri rezaní.

## Demontáž pílového listu

- Dajte elektrické náradie do pracovnej polohy.
- Naskrutkujte aretačnú skrutku (41) rukou tak, aby mohlo sútyčie (42) voľne visieť smerom dole.
- Povoľte upevňovaciu skrutku (43) (o cca 2 otáčky) kľúčom s vnútorným šesťhranom (4 mm) (16).
  Skrutku celkom nevyskrutkujte.
- Povoľte upevňovaciu skrutku (44) (o cca 6 otáčok) kľúčom s vnútorným šesťhranom (4 mm) (16).
  Skrutku celkom nevyskrutkujte.
- Odtiahnite kryciu platničku (45) od upevňovacej skrutky (44) smerom dopredu a dole.
- Otočte výkyvný ochranný kryt (4) dozadu a podržte ho v tejto polohe.
- Zaveste sútyčie (42) jedným otvorom na upevňovaciu skrutku (44).
  Takýmto spôsobom sa výkyvný ochranný kryt podrží v otvorenej polohe.
- Otáčajte skrutku s vnútorným šesťhranom (47) pomocou kľúča s vnútorným šesťhranom ( mm) (16) a súčasne tlačte aretáciu vretena (46), kým nezaskočí.
- Podržte aretáciu vretena (46) v stlačenej polohe a otáčaním v smere pohybu hodinových ručičiek skrutku s vnútorným šesťhranom (47) vyskrutkujte von (ľavotočivý závit!).
- Odoberte upínaciu prírubu (48).
- Odoberte pílový list (39).

## Montáž pílového listu

- Pri montáži dajte pozor na to, aby sa smer rezu zubov (smer šípky na pílovom liste) zhodoval so smerom šípky na ochrannom kryte!

V prípade potreby najprv vyčistite všetky súčiastky, ktoré budete montovať.

- Nový pílový list založte na vnútornú upínaciu prírubu (49).

- Založte upínaciu prírubu (48) a skrutku s vnútorným šesťhranom (47). Stlačte aretáciu vretena (46) tak, aby zaskočila a otáčaním proti smeru pohybu hodinových ručičiek skrutku s vnútorným šesťhranom utiahnite.
- Uvoľnite sútyčie (42) z upevňovacej skrutky (44) a výkyvný ochranný kryt veďte opäť smerom dole (4).
- Posuňte kryciu platničku (45) opäť smerom pod upevňovaciu skrutku (44).
- Upevňovacie skrutky (44) a (43) znova utiahnite.
- Posuňte sútyčie (42) do jeho pôvodnej polohy a aretačnú skrutku (41) opäť rukou utiahnite.