# Kontrola základného nastavenia a nastavenie

Aby ste si zabezpečili precízne rezy v každom čase, musíte vždy po intenzívnom používaní skontrolovať základné nastavenie elektrického náradia a v prípade potreby ho nastaviť nanovo.
Na takúto prácu potrebujete mať skúsenosti a špeciálne nástroje.

Servisné stredisko Bosch vykonáva tieto práce rýchlo a spoľahlivo.

##

Upozornenie: Ak chcete otestovať fungovanie lasera, elektrické náradie musí byť pripojené na zdroj elektrického prúdu.

- Počas nastavovania lasera (napríklad pri pohybe ramena nástroja) nikdy nestláčajte vypínač. Neúmyselné spustenie elektrického náradia môže mať za následok poranenie.

- Dajte elektrické náradie do pracovnej polohy.
- Otočte rezací stôl (37) až po zárez (14) pre uhol 0°. Páčka (12) musí pritom počuteľne zaskočiť do zárezu.

### Kontrola (pozri obrázok T1)

- Nakreslite na obrobok rovnú líniu rezu.
- Pomaly veďte klzné rameno (27) rukoväťou (1) smerom dole.
- Obrobok nastavte tak, aby boli zuby pílového listu v jednej rovine s líniou rezu.
- Obrobok v tejto polohe pridržte a klzné rameno opäť pomaly dvíhajte smerom hore.
- Obrobok dobre upnite.
- Zapnite laserové lúče pomocou vypínača (59).

Laserové lúče musia byť na obrobku po celej dĺžke naľavo aj napravo v rovnakej vzdialenosti od nakreslenej čiary rezu aj vtedy, keď sa klzné rameno vedie smerom dole.

### Odstránenie ochranného krytu lasera (pozri obrázok T2)

- Uvoľnite dve skrutky (62) ochranného krytu lasera (26) pomocou inbusového kľúča (4 mm) (16).
  Upozornenie: Aby ste mali prístup k prednej skrutke ochranného krytu lasera, musíte klzné rameno otočiť trochu smerom dole tak, aby sa dal inbusový kľúč prestrčiť cez jednu zo štrbín výkyvného ochranného krytu.

### Nastavenie paralelnosti (pozri obrázok T3)

- Odstráňte ochranný kryt lasera (26).

1. Nastavenie pravého laserového lúča:

- Otáčajte nastavovaciu skrutku (63) inbusovým kľúčom (17), až kým nebude laserový lúč po celej dĺžke paralelne s líniou rezu na obrobku.
  Pritom sa pohybuje aj ľavý laserový lúč.

Otáčanie proti smeru pohybu hodinových ručičiek pohne laserový lúč zľava doprava, otáčanie v smere pohybu hodinových ručičiek pohne laserový lúč sprava doľava.

2. Nastavenie ľavého laserového lúča:

- Otáčajte prednú nastavovaciu skrutku (63) inbusovým kľúčom (17) tak, aby mal ľavý laserový lúč po celej dĺžke rovnakú vzdialenosť od čiary rezu nakreslenej na obrobku ako pravý laserový lúč.

Otáčanie proti smeru pohybu hodinových ručičiek pohne laserový lúč zľava doprava, otáčanie v smere pohybu hodinových ručičiek pohne laserový lúč sprava doľava.

- Ochranný kryt lasera (26) opäť upevnite.

### Nastavenie rovnobežnosti (pozri obrázok T4)

- Odstráňte ochranný kryt lasera (26).
- Uvoľnite upevňovaciu skrutku (64) (približne o 1 – 2 otočenia) inbusovým kľúčom (17). Skrutku celkom nevyskrutkujte.
- Presuňte montážnu dosku lasera smerom doprava alebo smerom doľava tak, aby boli laserové lúče po celej dĺžke rovnobežné s čiarou rezu nakreslenou na obrobku.
- Pridržte montážnu dosku lasera v tejto polohe a upevňovaciu skrutku (64) opäť utiahnite.
- Po nastavení znova skontrolujte paralelnosť lúčov s čiarou rezu. V prípade potreby nastavte laserové lúče pomocou nastavovacej skrutky (63) ešte raz.
- Ochranný kryt lasera (26) opäť upevnite.

### Nastavenie bočnej odchýlky pri pohybe klzného ramena (pozri obrázok T5)

- Odstráňte ochranný kryt lasera (26).
- Uvoľnite obidve upevňovacie skrutky (65) (približne o 1 – 2 otočenia) inbusovým kľúčom (17).
  Nevyskrutkujte skrutky celkom.
- Posuňte teleso lasera smerom doprava alebo smerom doľava do takej polohy, aby sa laserové lúče pri pohybe klzného ramena smerom dole už bočne nevychyľovali.
- Po nastavení znova skontrolujte paralelnosť lúčov s čiarou rezu. V prípade potreby nastavte laserové lúče pomocou nastavovacej skrutky (63) ešte raz.
- Pridržte teleso lasera v tejto polohe a upevňovacie skrutky (65) opäť utiahnite.
- Ochranný kryt lasera (26) opäť upevnite.

##

- Dajte elektrické náradie do prepravnej polohy.
- Otočte rezací stôl (37) až po zárez (14) pre uhol 0°. Páčka (12) musí počuteľne zaskočiť do zárezu.

### Kontrola (pozri obrázok U1)

- Nastavte uhlomer na 90° a položte ho na rezací stôl (37).

Rameno uhlomera musí lícovať (byť v jednej línii) s pílovým listom (39) po celej dĺžke.

### Nastavenie (pozri obrázok U2)

- Uvoľnite aretačnú rukoväť (13).
- Uvoľnite obidve nastavovacie skrutky (66) (minimálne o 1 otočenie) pomocou nástrčného kľúča (10 mm).
- Uvoľnite upevňovaciu skrutku (68) (približne o 3 otočenia) inbusovým kľúčom (4 mm) (16).
- Zatočte alebo vytočte nastavovaciu skrutku (67) inbusovým kľúčom (4 mm) (16) tak, aby rameno uhlomera lícovalo s pílovým listom po celej dĺžke.
- Opäť dotiahnite aretačnú rukoväť (13). Potom utiahnite znova najprv nastavovaciu skrutku (68) a potom nastavovaciu skrutku (66).

Ak nie sú ukazovatele uhla (32) a (20) po nastavení v jednej línii so značkami 0° na stupnici (31), uvoľnite upevňovacie skrutky ukazovateľov uhlov pomocou krížového skrutkovača a nastavte ukazovatele uhla pozdĺž značiek 0°.

##

- Dajte elektrické náradie do pracovnej polohy.
- Otočte rezací stôl (37) až po zárez (14) pre uhol 0°. Páčka (12) musí počuteľne zaskočiť do zárezu.
- Vytiahnite ľavú prestaviteľnú dorazovú lištu (5) úplne smerom von.
- Uvoľnite aretačnú rukoväť (13) a klzné rameno otočte za rukoväť (1) až na doraz doľava (45°).

### Kontrola (pozri obrázok V1)

- Nastavte uhlomer na uhol 45° a položte ho na rezací stôl (37).

Rameno uhlomera musí lícovať (byť v jednej línii) s pílovým listom (39) po celej dĺžke.

### Nastavenie (pozri obrázok V2)

- Zatočte alebo vytočte nastavovaciu skrutku (69) vidlicovým kľúčom (8 mm) tak, aby rameno uhlomera lícovalo s pílovým listom po celej dĺžke.
- Opäť dotiahnite aretačnú rukoväť (13).

Ak nie sú ukazovatele uhlov (32) a (20) po nastavení v jednej línii so značkami 45° na stupnici (31), prekontrolujte znova najprv nastavenie hodnoty 0° pre vertikálny uhol zošikmenia a ukazovatele uhlov. Potom zopakujte nastavenie vertikálneho uhla zošikmenia 45°.

##

- Dajte elektrické náradie do pracovnej polohy.
- Otočte rezací stôl (37) až po zárez (14) pre uhol 0°. Páčka (12) musí počuteľne zaskočiť do zárezu.
- Vytiahnite pravú prestaviteľnú dorazovú lištu (5) úplne smerom von.
- Uvoľnite aretačnú rukoväť (13).

Vyklopte klzné rameno za rukoväť (1) z polohy 0° mierne doľava a otočný gombík (38) otáčajte, kým sa nezobrazí pravý vertikálny rozsah uhla zošikmenia. |

- Otočte klzné rameno za rukoväť (1) až na doraz smerom doprava (45°).

### Kontrola (pozri obrázok W1)

- Nastavte uhlomer na 135° a položte ho na rezací stôl (37).

Rameno uhlomera musí lícovať (byť v jednej línii) s pílovým listom (39) po celej dĺžke.

### Nastavenie (pozri obrázok W2)

- Zatočte alebo vytočte nastavovaciu skrutku (70) vidlicovým kľúčom (8 mm) tak, aby rameno uhlomera lícovalo s pílovým listom po celej dĺžke.
- Opäť dotiahnite aretačnú rukoväť (13).

Ak nie sú ukazovatele uhlov (32) a (20) po nastavení v jednej línii so značkami 45° na stupnici (31), prekontrolujte znova najprv nastavenie hodnoty 0° pre vertikálny uhol zošikmenia a ukazovatele uhlov. Potom zopakujte nastavenie vertikálneho uhla zošikmenia 45°.

##

- Dajte elektrické náradie do pracovnej polohy.
- Otočte rezací stôl (37) až po zárez (14) pre uhol 0°. Páčka (12) musí počuteľne zaskočiť do zárezu.

### Kontrola (pozri obrázok X1)

- Nastavte uhlomer na uhol 90° a položte ho medzi dorazovú lištu (6) a pílový list (39) na rezací stôl (37).

Rameno uhlomera musí lícovať (byť v jednej línii) s pílovým listom (39) po celej dĺžke.

### Nastavenie (pozri obrázok X2)

- Povoľte všetky štyri nastavovacie skrutky (71) kľúčom s vnútorným šesťhranom (4 mm) (16) a otočte rezací stôl (37) spoločne so stupnicou (36) tak, aby rameno uhlomera po celej dĺžke lícovalo s pílovým listom.
- Skrutky opäť utiahnite.

Ak sa ukazovateľ uhla (57) nenachádza po nastavení v jednej línii so značkou 0° na stupnici (36), pomocou krížového skrutkovača povoľte skrutku (72) a nastavte ukazovateľ uhla pozdĺž značky 0°.

##

Sila zovretia aretačnej rukoväti (13) sa dá nastavovať.

### Kontrola

- Zvieracia sila upínacej rukoväti musí pri každom ľubovoľnom vertikálnom uhle zošikmenia udržať klzné rameno v danej polohe.

### Nastavenie

- Uvoľnite aretačnú rukoväť (13).
- Otáčajte nastavovaciu skrutku (73) pomocou nástrčného kľúča (17 mm) proti smeru pohybu hodinových ručičiek, ak potrebujete silu zovretia znížiť alebo ju otáčajte v smere pohybu hodinových ručičiek, ak potrebujete zvieraciu silu zvýšiť.
- Nastavte vertikálny uhol zošikmenia, opäť dobre utiahnite aretačnú rukoväť (13) a skontrolujte, či bola dosiahnutá požadovaná sila zovretia.