# Указания за работа

##

- Винаги затягайте застопоряващата ръкохватка (11) обтяжната ръкохватка (13) преди рязане. В противен случай циркулярният диск може да се заклини в разрязвания детайл.

- Винаги, когато разрязвате, предварително трябва да се уверите, че по цялата дължина на среза циркулярният диск няма да допре опорната шина, винтовите скоби или други елементи на електроинструмента. Отстранете евентуално монтирани помощни опори или съответно ги преместете.

Предпазвайте режещия диск от резки натоварвания и удари. Не излагайте режещия диск на странично натоварване.

Разрязвайте само материали, включени в описанието на предназначението на електроинструмента.

Не обработвайте деформирани детайли. Детайлът трябва да има винаги прав ръб, с който да се опира в опорната шина.

Свободните краища на дълги и тежки детайли трябва да бъдат подпирани по подходящ начин.

Уверете се, че шарнирно окаченият предпазен кожух функционира нормално и може да се движи свободно. При спускане на рамото на електроинструмента надолу предпазният кожух трябва да се отваря. При повдигане на рамото на електроинструмента нагоре предпазният кожух трябва отново да се затваря над циркулярния диск и да се застопорява в най-горна позиция.

##

Два лазерни лъча Ви показват широчината на среза на циркулярния диск. Така можете да позиционирате детайла прецизно, без да отваряте шарнирно окачения предпазен кожух.

- Включете лазерните лъчи с превключвателя (59).
- Подравнете предварително маркираната върху детайла линия на среза между двете лазерни линии.

Указание: Преди да започнете разрязването, проверете дали ширината на среза е позиционирана правилно Настройване на лазера. Лазерните лъчи биха могли напр. да се отместят вследствие на вибрации при тежки режими на работа.

##

- Не заставайте в една равнина с циркулярния диск пред електроинстру‌мента, а винаги встрани. Така тялото Ви е предпазено от евентуален откат.

- Дръжте пръстите и ръцете си на безопасно разстояние от въртящите се елементи на електроинструмента.
- Не кръстосвайте ръцете си пред плъзгащото се рамо (27).

##

Червените вложки (9) могат след продължителна работа с електроинструмента да се износят.

Заменяйте повредени вложки.

- Поставете електроинструмента в работна позиция.
- Развийте винтовете (60) с шестостенния ключ (4 mm) (16) и свалете старите подложни пластини.
- Поставете новата дясна вложка.
- Затегнете вложката с винтовете (60) по възможност по-надясно, така че циркулярният диск да не я допира по цялата дължина на хода си при изтегляне.
- Повторете аналогично същото за новата лява вложка.

##

Хоризонтален ъгъл на скосяване | Вертикален ъгъл на скосяване | Височина x широчина [mm]
--- | --- | ---
0° | 0° | 104 x 341
45° | 0° | 104 x 240
0° | 45° (вляво) | 51 x 341
0° | 45° (вдясно) | 38 x 341
45° | 45° (вляво) | 51 x 240
45° | 45° (вдясно) | 38 x 240
0° | 0° | L-образен профил (макс. дебелина 36 mm) 170 x 140

Минимални детайли (= всички детайли, които могат да бъдат захванати с включената в окомплектовката винтова скоба (18) вляво или вдясно от циркулярния диск): 160 x 335 mm (дължина х ширина)

Максимална дълбочина на рязане (0°/0°): 104 mm