# Príprava práce

##

Dlhé obrobky musia byť na voľnom konci podložené alebo podopreté.

Rezací stôl sa dá pomocou predĺžení rezacieho stola (7) zväčšiť smerom doľava alebo smerom doprava.

- Vyklopte zvieraciu páku (50) smerom dovnútra.
- Vytiahnite predĺženie rezacieho stola (7) smerom von do želanej polohy (maximálne 250 mm).
- Na zafixovanie predĺženia rezacieho stola stlačte zvieraciu páku (50) opäť smerom von.

##

Pri rezaní horizontálnych a/alebo vertikálnych uhlov zošikmenia musíte v závislosti od smeru rezu vytiahnuť von alebo úplne odstrániť ľavú alebo pravú prestaviteľnú dorazovú lištu (5).

Vertikálny uhol zošikmenia | Horizontálny uhol zošikmenia |
--- | --- | ---
0°–47° (vľavo) | ≤ 44° (vpravo/vľavo) | Povoľte aretačnú skrutku (51). Vytiahnite ľavú prestaviteľnú dorazovú lištu (5) úplne von.
0°–47° (vľavo) | ≥ 45° (vpravo/vľavo) | Povoľte aretačnú skrutku (51). Vytiahnite ľavú prestaviteľnú dorazovú lištu (5) úplne von. Odsuňte prestaviteľnú dorazovú lištu nadvihnutím smerom hore. Odstráňte aretačnú skrutku (51).
0°–47° (vpravo) | ≤ 44° (vpravo/vľavo) | Povoľte aretačnú skrutku (51). Vytiahnite pravú prestaviteľnú dorazovú lištu (5) úplne von. Odsuňte prestaviteľnú dorazovú lištu nadvihnutím smerom hore.
0°–47° (vpravo) | ≥ 45° (vpravo/vľavo)

##

Klzný mechanizmus klzného ramena (27) je už nastavený vo výrobe a pri expedícii elektrického náradia nie je tlmený.

Tlmenie klzného mechanizmu si môžete individuálne nastaviť na tlmiči (52):

tvrdé – kontrolovanejšie pracovné pohyby;

mäkké – rýchle rezy.

- Uvoľnite obidve nastavovacie skrutky (53) pomocou kľúča s vnútorným šesťhranom (4 mm) (16), ak chcete mäkšie tlmenie
- alebo
- obidve nastavovacie skrutky (53) utiahnite pevnejšie na dosiahnutie tvrdšieho tlmenia.

##

Na zaručenie optimálnej bezpečnosti pri práci musí byť obrobok vždy dobre upnutý.
Neobrábajte obrobky, ktoré sú príliš malé na to, aby ste ich mohli upnúť.

- Obrobok pevne pritlačte k dorazovým lištám (6) a (5).
- Vsuňte skrutkovú zvierku (18), ktorá je súčasťou dodávky, do jedného z určených otvorov (54).
- Uvoľnite krídlovú skrutku a skrutkovú zvierku prispôsobte danému obrobku. Krídlovú skrutku opäť utiahnite.
- Závitovú tyč (56) pevne utiahnite a zafixujte tak obrobok.

### Uvoľnenie obrobku

- Skrutkovú zvierku uvoľníte tak, že závitovú tyč (56) otočíte proti smeru pohybu hodinových ručičiek.