# Symboly

Nasledujúce symboly môžu byť pre používanie vášho elektrického náradia dôležité. Za‌pamätajte si tieto symboly a ich významy. Správna interpretácia týchto symbolov vám bude pomáhať lepšie a bezpečnejšie používať toto elektrické náradie.

Symboly a ich význam
| Trieda 1 Spotrebiteľský laserový výrobok
| Počas chodu elektrického náradia nedávajte ruky do pracovného priestoru píly. Pri kontakte s pílovým kotúčom hrozí nebezpečenstvo poranenia.
| Používajte masku na ochranu proti prachu.
| Používajte ochranné okuliare.
| Používajte chrániče sluchu. Pôsobenie hluku môže mať za následok stratu sluchu.
| Nebezpečný priestor! Podľa možnosti nedávajte do tohto priestoru ruky, prsty ani predlaktia.
| Prsty nedávajte medzi pohyblivé súčiastky klzného ramena. Mohlo by dôjsť k pricviknutiu prstov a vážnemu poraneniu.
| Dodržujte rozmery pílového kotúča (priemer pílového kotúča D, priemer otvoru d). Priemer otvoru d musí pasovať bez vôle na vreteno náradia. Pokiaľ je nutné použiť redukcie, dbajte na to, aby rozmery redukcie zodpovedali hrúbke tela kotúča a priemeru otvoru pílového kotúča, a tiež priemeru vretena náradia. Podľa možnosti používajte redukcie, ktoré sú súčasťou dodávky pílového kotúča. Priemer pílového kotúča D sa musí zhodovať s údajom na symbole. Pozrite si tiež „Rozmery vhodných pílových kotúčov“ v kapitole „Technické údaje“.
| Pri prenášaní uchopte elektrické náradie iba na týchto označených miestach (úchopné priehlbiny) alebo za rukoväť na prenášanie.
| V žiadnom prípade neprenášajte toto elektrické náradie za rukoväť klzného ramena.
| Zapnutie lasera
| Aretačná rukoväť v otvorenej polohe: Dajú sa nastavovať vertikálne uhly zošikmenia. Aretačná rukoväť v zatvorenej polohe: Nastavený vertikálny uhol zošikmenia klzného ramena je zafixovaný.
| Zobrazuje jednotlivé kroky na nastavenie vertikálneho uhla zošikmenia. 1. Uvoľnite aretačnú rukoväť. 2. Klzné rameno mierne otočte doľava. 3. Nastavte požadovaný vertikálny rozsah uhla zošikmenia otočným gombíkom
| Nastavenie vertikálnych rozsahov uhla zošikmenia otočným gombíkom:
| Sklon pílového listu doľava (45° ... 0°)
| Sklon pílového listu doprava (0° ... 45°)
| Celkový rozsah otočenia klzného ramena (−47° ... +47°)