# Sahausvarren lukitus

Sahausvarren (27) liukumekanismin voi lukita lukitusvivulla (24). Sahausvarrella on kaksi mahdollista asentoa:

- Sahausvarsi on työnnetty taakse ääriasentoon (katkaisusahausta varten)
- Sahausvarsi on vedetty eteen ääriasentoon (kompakti kuljetusasento)

## Sahausvarren lukituksen avaaminen (katso kuva B1)

Sahausvarren (27) lukituksen avaamisen jälkeen koko liukumekanismi on käyttövalmis.

- Paina lukitusvipua (24) alaspäin rajoittimeen asti.
- Lukitusvivun kiila vapauttaa sahausvarren molemmat nivelosat.

## Sahausvarren lukitus (katso kuva B2)

Sahausvarsi on työnnetty taakse ääriasentoon:

- Työnnä sahausvartta (27) taaksepäin rajoittimeen asti.
- Tämän myötä sahausvarren molemmat ylänivelosat ovat pystyssä ja suljettuna.
- Vedä lukitusvipua (24) ylöspäin, kunnes kiila on sahausvarren molempien alanivelosien välissä.
- Tämä lukitsee taakse ääriasentoon työnnetyn sahausvarren (27).

Sahausvarsi on vedetty eteen ääriasentoon:

- Vedä sahausvartta (27) eteenpäin rajoittimeen asti.
- Tämän myötä liukumekanismi on avattu kokonaan.
- Vedä lukitusvipua (24) ylöspäin, kunnes kiila on sahausvarren molempien alanivelosien välissä.
- Tämä lukitsee eteen ääriasentoon vedetyn sahausvarren (27).