# Pagrindinių nustatymų patikrinimas ir reguliavimas

Norint užtikrinti, kad pjūviai būtų tikslūs, po intensyvaus prietaiso naudojimo turite patikrinti pagrindinius prietaiso nustatymus ir, jei reikia, nustatyti iš naujo.
Norint tai atlikti, reikia turėti patirties ir specialių įrankių.

Bosch elektrinių įrankių remonto dirbtuvių specialistai šį darbą atliks greitai ir patikimai.

##

Nuoroda: norint patikrinti, kaip veikia lazeris, elektrinį įrankį reikia prijungti prie elektros tinklo.

- Reguliuodami lazerį (pvz., stumdami prietaiso svertą) niekada nespauskite įjungimo-išjungimo jungiklio. Netikėtai įsijungus elektriniam įrankiui galima susižaloti.

- Elektrinį įrankį nustatykite į darbinę padėtį.
- Sukite pjovimo stalą (37) iki įpjovos (14) 0°. Turite jausti, kaip svirtelė (12) įsistato į įpjovą.

### Patikrinimas (žr. T1 pav.)

- Ant ruošinio nubrėžkite tiesią pjūvio liniją.
- Slankųjį svertą (27), laikydami už rankenos (1), lėtai lenkite žemyn.
- Nustatykite ruošinį taip, kad pjūklo disko dantys sutaptų su pjovimo linija.
- Tvirtai laikykite ruošinį šioje padėtyje ir lėtai kelkite slankųjį svertą aukštyn.
- Įtvirtinkite ruošinį.
- Jungikliu (59) įjunkite lazerio spindulius.

Lazerio spinduliai, net ir nuleidžiant slankųjį svertą žemyn, per visą ilgį kairėje ir dešinėje turi būti vienodai nutolę nuo pjūvio linijos, pažymėtos ant ruošinio.

### Lazerio apsauginio gaubtelio nuėmimas (žr. T2 pav.)

- Šešiabriauniu varžtu (4 mm) (16) atlaisvinkite du lazerio apsauginio gaubtelio (26) varžtus (62) .
  Nuoroda: norint pasiekti lazerio apsauginio gaubtelio priekinį varžtą, slankųjį svertą reikia šiek tiek nuleisti žemyn, kad šešiabriaunį raktą būtų galima įstatyti per slankiojo apsauginio gaubto kiaurymę.

### Tikslumo nustatymas (žr. T3 pav.)

- Nuimkite lazerio apsauginį gaubtelį (26).

1. Dešiniojo lazerio spindulio nustatymas:

- Sukite reguliuojamąjį varžtą (63) rinkinyje esančiu šešiabriauniu raktu (17), kol dešinysis lazerio spindulys per visą ilgį sutaps su pjovimo linija, pažymėta ant ruošinio.
  Tai atliekant kartu pastumiamas ir kairysis lazerio spindulys.

Sukant prieš laikrodžio rodyklę, lazerio spindulys juda iš kairės į dešinę, o sukant pagal laikrodžio rodyklę, lazerio spindulys juda iš dešinės į kairę.

2. Kairioji lazerio spindulio nustatymas:

- Šešiabriauniu raktu ((17) mm) sukite priekinį reguliavimo varžtą (63), kol kairysis lazerio spindulys bus nutolęs nuo pjūvio linijos, pažymėtos ant ruošinio, tokiu pačiu atstumu kaip ir dešinysis spindulys.

Sukant prieš laikrodžio rodyklę, lazerio spindulys juda iš kairės į dešinę, o sukant pagal laikrodžio rodyklę, lazerio spindulys juda iš dešinės į kairę.

- Vėl pritvirtinkite lazerio apsauginį gaubtelį (26).

### Lygiagretumo nustatymas (žr. T4 pav.)

- Nuimkite lazerio apsauginį gaubtelį (26).
- Atlaisvinkite tvirtinamąjį varžtą (64) (apie 1–2 sūkius) šešiabriauniu raktu (17). Varžto visiškai neišsukite.
- Pastumkite lazerio montavimo plokštelę į dešinę arba į kairę tiek, kad lazerio spinduliai per visą ilgį būtų lygiagretūs ant ruošinio nubrėžtai pjovimo linijai.
- Laikykite lazerio montavimo plokštelę šioje padėtyje ir vėl užveržkite tvirtinamąjį varžtą (64).
- Nustatę dar kartą patikrinkite, ar lazerio spindulys sutampa su pjovimo linija. Jei reikia, dar kartą išlyginkite lazerio spindulius reguliavimo varžtais (63).
- Vėl pritvirtinkite lazerio apsauginį gaubtelį (26).

### Šoninės nuokrypos nustatymas lenkiant slankųjį svertą (žr. T5 pav.)

- Nuimkite lazerio apsauginį gaubtelį (26).
- Atlaisvinkite abu tvirtinamuosius varžtus (65) (apie 1–2 sūkius) šešiabriauniu raktu (17).
  Varžtų visiškai neišsukite.
- Lazerio korpusą pastumkite į dešinę arba į kairę tiek, kad lazerio spinduliai slankiajam svertui leidžiantis žemyn nenukryptų į šoną.
- Nustatę dar kartą patikrinkite, ar lazerio spindulys sutampa su pjovimo linija. Jei reikia, dar kartą išlyginkite lazerio spindulius reguliavimo varžtais (63).
- Laikykite lazerio korpusą šioje padėtyje ir vėl užveržkite tvirtinamuosius varžtus (65).
- Vėl pritvirtinkite lazerio apsauginį gaubtelį (26).

##

- Nustatykite elektrinį įrankį į transportavimo padėtį.
- Sukite pjovimo stalą (37) iki įpjovos (14) 0°. Turite jausti, kaip svirtelė (12) įsistato į įpjovą.

### Patikrinimas (žr. U1 pav.)

- Nustatykite kampainį 90° kampu ir padėkite jį ant pjovimo stalo (37).

Kampainio kojelė per visą ilgį turi priglusti prie pjūklo disko (39) plokštumos.

### Nustatymas (žr. U2 pav.)

- Atlaisvinkite prispaudžiamąją svirtelę (13).
- Atlaisvinkite abu reguliavimo varžtus (66) (ne mažiau kaip 1 sūkį) galiniu raktu (10 mm).
- Atlaisvinkite reguliavimo varžtą (68) (apie 3 sūkius) šešiabriauniu raktu (4 mm) (16).
- Šešiabriauniu raktu (4mm) (16) išsukite reguliavimo varžtą (67) tiek, kad kampainio kojelė per visą ilgį priglustų prie pjūklo disko plokštumos.
- Vėl užveržkite prispaudžiamąją svirtelę (13). Tada pirmiausia užveržkite reguliavimo varžtą (68), o po to reguliavimo varžtus (66).

Jei nustačius kampo žymekliai (32) ir (20) nėra vienoje linijoje su 0° žymėmis, esančiomis ant skalės (31), kryžminiu atsuktuvu atlaisvinkite kampo žymeklio tvirtinamuosius varžtus ir nustatykite kampo žymeklį ties 0° žymėmis.

##

- Elektrinį įrankį nustatykite į darbinę padėtį.
- Sukite pjovimo stalą (37) iki įpjovos (14) 0°. Turite jausti, kaip svirtelė (12) įsistato į įpjovą.
- Kiek galima į išorę ištraukite kairįjį reguliuojamą atraminį bėgelį (5).
- Atlaisvinkite prispaudžiamąją svirtelę (13), o slankųjį svertą, laikydami už rankenos (1), lenkite iki atramos į kairę (45°).

### Patikrinimas (žr. V1 pav.)

- Nustatykite kampainį 45° kampu ir padėkite jį ant pjovimo stalo (37).

Kampainio kojelė per visą ilgį turi priglusti prie pjūklo disko (39) plokštumos.

### Nustatymas (žr. V2 pav.)

- Veržliniu raktu (8 mm) įsukite arba išsukite reguliavimo varžtą (69) tiek, kad kampainio kojelė per visą ilgį priglustų prie pjūklo disko plokštumos.
- Vėl užveržkite prispaudžiamąją svirtelę (13).

Jei nustačius kampo žymekliai (32) ir (20) nėra vienoje linijoje su 45° žymėmis, esančiomis ant skalės (31), pirmiausia dar kartą patikrinkite įstrižo pjūvio kampo vertikalioje plokštumoje ir kampo žymeklio 0° nustatymą. Tada pakartokite 45° įstrižo pjūvio kampo vertikalioje plokštumoje nustatymą.

##

- Elektrinį įrankį nustatykite į darbinę padėtį.
- Sukite pjovimo stalą (37) iki įpjovos (14) 0°. Turite jausti, kaip svirtelė (12) įsistato į įpjovą.
- Kiek galima į išorę ištraukite dešinįjį reguliuojamą atraminį bėgelį (5).
- Atlaisvinkite prispaudžiamąją svirtelę (13).

Slankųjį svertą, laikydami už rankenos (1), iš 0° padėties šiek tiek paverskite kairėn ir sukite sukamąją rankenėlę (38), kol bus parodytas dešinysis įstrižo pjūvio kampo vertikalioje plokštumoje diapazonas. |

- Slankųjį svertą, laikydami už rankenos (1), lenkite iki atramos į dešinę (45°).

### Patikrinimas (žr. W1 pav.)

- Nustatykite kampainį 135° kampu ir padėkite jį ant pjovimo stalo (37).

Kampainio kojelė per visą ilgį turi priglusti prie pjūklo disko (39) plokštumos.

### Nustatymas (žr. W2 pav.)

- Veržliniu raktu (8 mm) įsukite arba išsukite reguliavimo varžtą (70) tiek, kad kampainio kojelė per visą ilgį priglustų prie pjūklo disko plokštumos.
- Vėl užveržkite prispaudžiamąją svirtelę (13).

Jei nustačius kampo žymekliai (32) ir (20) nėra vienoje linijoje su 45° žymėmis, esančiomis ant skalės (31), pirmiausia dar kartą patikrinkite įstrižo pjūvio kampo vertikalioje plokštumoje ir kampo žymeklio 0° nustatymą. Tada pakartokite 45° įstrižo pjūvio kampo vertikalioje plokštumoje nustatymą.

##

- Elektrinį įrankį nustatykite į darbinę padėtį.
- Sukite pjovimo stalą (37) iki įpjovos (14) 0°. Turite jausti, kaip svirtelė (12) įsistato į įpjovą.

### Patikrinimas (žr. X1 pav.)

- Nustatykite kampainį 90° kampu ir padėkite jį tarp atraminio bėgelio (6) ir pjūklo disko (39) ant pjovimo stalo (37).

Kampainio kojelė per visą ilgį turi priglusti prie pjūklo disko (39) plokštumos.

### Nustatymas (žr. X2 pav.)

- Šešiabriauniu raktu (4 mm) (16) atlaisvinkite visus keturis reguliavimo varžtus (71) ir pasukite pjovimo stalą (37) kartu su skale (36) tiek, kad kampainio kojelė per visą ilgį priglustų prie pjūklo disko plokštumos.
- Vėl tvirtai priveržkite varžtus.

Jei nustačius kampo žymeklis (57) nėra vienoje linijoje su 0° žyme, esančia ant skalės (36), kryžminiu atsuktuvu atlaisvinkite varžtą (72) ir nustatykite kampo žymeklį pagal 0° žymę.

##

Prispaudžiamosios svirtelės (13) prispaudimo jėgą galima reguliuoti.

### Patikrinimas

- Prispaudžiamosios svirtelės prispaudimo jėga turi būti tokia, kad slankusis svertas, esant bet kokiam įstrižo pjūvio kampui vertikalioje plokštumoje, išliktų nustatytoje padėtyje.

### Nustatymas

- Atlaisvinkite prispaudžiamąją svirtelę (13).
- Jei prispaudimo jėgą norite sumažinti, reguliavimo varžtą (73) galiniu raktu (17 mm) sukite prieš laikrodžio rodyklę, o jei prispaudimo jėgą norite padidinti – pagal laikrodžio rodyklę.
- Nustatykite įstrižo pjūvio kampą vertikalioje plokštumoje, vėl tvirtai užveržkite prispaudžiamąją svirtelę (13) ir patikrinkite, ar buvo pasiekta pageidaujama prispaudimo jėga.