# Skift af savklinge (se billede c1−c4)

- Træk stikket ud af stikkontakten, før der udføres arbejde på el‑værktøjet.

- Brug beskyttelseshandsker, når savklingen monteres. Berøring af savklingen er forbundet med kvæstelsesfare.

Anvend kun savklinger, hvis max. tilladte hastighed er højere end dit el‑værktøjs omdrejningstal i ubelastet tilstand.

Brug kun savklinger, der svarer til de tekniske data, der er angivet i denne vejledning, og som er kontrolleret og mærket tilsvarende iht. EN 847‑1.

Brug kun savklinger, der er anbefalet af el-værktøjets producent og som er egnet til det materiale, der skal bearbejdes. Dette forhindrer overophedning af savtænderne ved savning.

## Udskiftning af savklinge

- Anbring el-værktøjet i arbejdsstilling.
- Skru låseskruen (41) på manuelt, til stangsystemet (42) kan hænge frit ned.
- Løsn fastgørelsesskruen (43) (ca. 2 omgange) med unbrakonøglen (4 mm) (16).
  Drej ikke skruen helt ud.
- Løsn fastgørelsesskruen (44) (ca. 6 omgange) med unbrakonøglen (4 mm) (16).
  Drej ikke skruen helt ud.
- Træk beskyttelsespladen (45) af fastgørelsesskruen (44), fremad og ned.
- Sving pendulbeskyttelsesskærmen (4) bagud, og hold pendulbeskyttelsesskærmen i denne position.
- Hæng stangsystemet (42) med en boring hen over fastgørelsesskruen (44).
  Derved holdes pendulbeskyttelsesskærmen i den åbnede position.
- Drej unbrakoskruen (47) med unbrakonøglen ( mm) (16), og tryk samtidig spindellåsen (46) ind, indtil den går i indgreb.
- Hold spindellåsen (46) nede, og skru skruen (47) ud med uret (venstregevind!).
- Tag spændeflangen (48) af.
- Tag savklingen ud (39).

## Isætning af savklinge

- Savklingen skal anbringes på en sådan måde, at tændernes skæreretning (pilretning på savklinge) er i overensstemmelse med pilretningen på beskyttelsesskærmen!

Alle dele rengøres før isætning, hvis det er nødvendigt.

- Sæt den nye savklinge på den indvendige spændeflange (49).

- Sæt spændeflangen (48) og unbrakoskruen (47) på. Tryk på spindellåsen (46), indtil den går i indgreb, og spænd unbrakoskruen fast mod uret.
- Løsn stangsystemet (42) fra fastgørelsesskruen (44), og før pendulbeskyttelsesskærmen (4) nedad igen.
- Skub beskyttelsespladen (45) under fastgørelsesskruen (44) igen.
- Spænd fastgørelsesskruerne (44) og (43) igen.
- Skub stangsystemet (42) til dets oprindelige position og spænd låseskruen (41) manuelt igen.