# Nastavitev vodoravnih zajeralnih kotov

## Nastavitev vodoravnega zajeralnega kota (glejte sliko H)

Za hitro in natančno nastavitev vodoravnih zajeralnih kotov, ki jih pogosto uporabljate so na rezalni mizi ustvarjene zareze (14):

levo | desno
--- | ---
0°
45°; 31,6°; 22,5°; 15° | 15°; 22,5°; 31,6°; 45°; 60°

- Če je nastavitveni čep (11) privit, ga odvijte.
- Potegnite ročico (12) in rezalno mizo (37) vrtite, dokler ne dosežete želene leve ali desne zareze.
- Nato ročico ponovno spustite. Ročica se mora občutno zaskočiti v zarezo.
- Nastavitveni čep (11) ponovno privijte.

## Nastavitev poljubnih vodoravnih zajeralnih kotov (glejte sliko I)

Vodoravni zajeralni kot je mogoče nastaviti v območju od 52° (levo) do 60° (desno).

- Če je nastavitveni čep (11) privit, ga odvijte.
- Povlecite za ročico (12) in sočasno pritiskajte na blokirno sponko (10), dokler se ta ne zaskoči v namenski utor. Zdaj lahko rezalno mizo prosto premikate.
- Rezalno mizo (37) z nastavitvenim čepom zasukajte v levo ali desno, da se na kazalniku kota (57) prikaže želeni vodoravni zajeralni kot.
- Nastavitveni čep (11) ponovno privijte.
- Ročico (12) povlecite navzgor, da jo ponovno sprostite (za nastavitev vodoravnih standardnih zajeralnih kotov).
  Blokirna sponka (10) se vrne v prvotni položaj, ročica (12) pa se lahko ponovno zaskoči v zarezo (14).