# Darbo patarimai

##

- Prieš pradėdami pjauti visada gerai užveržkite fiksuojamąją rankenėlę (11) ir prispaudžiamąją svirtelę (13). Priešingu atveju pjūklo diskas gali užstrigti ruošinyje.

- Prieš pradėdami pjauti įsitikinkite, kad pjūklo diskas negalės paliesti nei atraminio bėgelio, nei veržtuvų, nei kitų prietaiso dalių. Nuimkite pritvirtintas pagalbines atramas arba jas atitinkamai priderinkite.

Saugokite pjūklo diską nuo smūgių ir sutrenkimų. Nespauskite pjūklo disko iš šono.

Pjaukite tik naudojimo pagal paskirtį skyriuje nurodytas medžiagas.

Neapdorokite jokių persikreipusių ruošinių. Ruošinys turi būti su lygiu kraštu, kad jį būtų galima priglausti prie atraminio bėgelio.

Ilgų ir sunkių ruošinių laisvus galus reikia atremti arba po jais ką nors padėti.

Įsitikinkite, kad slankusis apsauginis gaubtas gerai veikia ir gali laisvai judėti. Įrankio svertą lenkiant žemyn, slankusis apsauginis gaubtas turi atsidaryti. Įrankio svertą keliant aukštyn, slankusis apsauginis gaubtas turi vėl uždengti pjūklo diską, o aukščiausioje įrankio sverto padėtyje užsifiksuoti.

##

Du lazerio spinduliai rodo pjūklo disko pjūvio plotį. Todėl neatidarydami slankiojo apsauginio gaubto galite nustatyti tikslią ruošinio pjovimo padėtį.

- Jungikliu (59) įjunkite lazerio spindulius.
- Ruošinį nustatykite taip, kad ant jo esanti žymė būtų tarp abiejų lazerio spindulių.

Nuoroda: prieš pradėdami pjauti patikrinkite, ar tinkamai rodoma pjūvio linija Lazerio justavimas. Intensyviai naudojant dėl vibracijos lazerio spinduliai gali pasislinkti.

##

- Nestovėkite priešais elektrinį įrankį vienoje linijoje su pjūklo disku, visada stovėkite nuo pjovimo disko pasitraukę į šoną. Taip jūsų kūnas bus apsaugotas nuo galimos atatrankos.

- Rankas ir pirštus laikykite toliau nuo besisukančio pjūklo disko.
- Nesukryžiuokite rankų priešais slankųjį svertą (27).

##

Raudonos įstatomosios plokštelės (9) po ilgesnio prietaiso naudojimo susidėvi.

Pažeistas įstatomąsias plokšteles būtinai pakeiskite.

- Elektrinį įrankį nustatykite į darbinę padėtį.
- Šešiabriauniu raktu (4 mm) (16) išsukite varžtus (60) ir išimkite senas įstatomąsias plokšteles.
- Įstatykite naują dešinę įstatomąją plokštelę.
- Prisukite įstatomąją plokštelę varžtais (60) kaip galima dešiniau, kad per visą galimų traukiamųjų judesių ilgį pjūklo diskas prie įstatomosios plokštelės neprisiliestų.
- Tokius pačius veiksmus atlikite, norėdami pakeisti kairę įstatomąją plokštelę.

##

Įstrižo pjūvio kampas horizontalioje plokštumoje | Įstrižo pjūvio kampas vertikalioje plokštumoje | Aukštis x plotis [mm]
--- | --- | ---
0° | 0° | 104 x 341
45° | 0° | 104 x 240
0° | 45° (kairėje) | 51 x 341
0° | 45° (dešinėje) | 38 x 341
45° | 45° (kairėje) | 51 x 240
45° | 45° (dešinėje) | 38 x 240
0° | 0° | L profiliuotis (maks. storis 36 mm) 170 x 140

Mažiausi ruošiniai (= visi ruošiniai, kuriuos galima tvirtai įveržti kartu tiekiamu veržtuvu (18) pjūklo disko kairėje ar dešinėje): 160 x 335 mm (ilgis x plotis)

Maks. pjovimo gylis (0°/0°): 104 mm