# Verificarea şi refacerea reglajelor de bază

Pentru asigurarea unor tăieri precise, după o utilizare intensivă, trebuie să verificaţi reglajele de bază ale sculei electrice, iar dacă este cazul, să le refaceţi.
În acest scop, aveţi nevoie de experienţă şi de o sculă specială corespunzătoare.

Această operaţie se execută rapid şi fiabil la un centru de service Bosch.

##

Observaţie: Pentru testarea funcţiei laser, scula electrică trebuie să fie racordată la reţeaua de alimentare cu energie electrică.

- În timpul reglării laserului (de exemplu, la deplasarea braţului sculei) nu acţiona în niciun caz comutatorul de pornire/oprire. O pornire involuntară a sculei electrice poate provoca răniri.

- Aduceţi scula electrică în poziţie de lucru.
- Rotiţi masa de lucru pentru ferăstrău (37) până la marcajul crestat (14) pentru 0°. Pârghia (12) trebuie să se fixeze sonor în marcajul crestat.

### Verificarea (consultaţi imaginea T1)

- Trasaţi pe piesa de lucru o linie de tăiere dreaptă.
- Coborâţi lent braţul culisant (27) cu mânerul (1).
- Îndreptaţi piesa de prelucrat astfel încât dinţii pânzei de ferăstrău să se alinieze la linia de tăiere.
- Fixaţi piesa de prelucrat în această poziţie şi ridicaţi din nou lent braţul culisant.
- Fixaţi prin strângere piesa de prelucrat .
- Conectaţi fasciculele laser cu ajutorul comutatorului (59).

Fasciculele laser trebuie să se afle, pe întreaga lungime, la aceeaşi distanţă în stânga şi dreapta faţă de linia de tăiere marcată pe piesa de prelucrat, chiar şi atunci când se coboară braţul culisant.

### Scoaterea capacului de protecţie a laserului (consultaţi imaginea T2)

- Desfiletaţi cele două şuruburi (62) de la capacul de protecţie a laserului (26) cu ajutorul cheii hexagonale (4 mm) (16).
  Observaţie: Pentru a ajunge la şurubul anterior al capacului de protecţie a laserului, trebuie să basculaţi puţin în jos braţul culisant până când cheia hexagonală va putea fi introdusă prin una din fantele apărătoarei-disc.

### Reglarea alinierii la nivel (consultaţi imaginea T3)

- Scoateţi capacul de protecţie a laserului (26).

1. Reglarea fasciculului laser din partea dreaptă:

- Rotiţi şurubul de reglare din spate (63) cu ajutorul cheii hexagonale (17) până când fasciculul laser din partea dreaptă este paralel pe întreaga lungime cu linia de tăiere marcată pe piesa de lucru.
  Fasciculul laser din partea stângă este de asemenea deplasat.

O rotire executată în sens antiorar deplasează fasciculul laser de la stânga la dreapta, iar o rotire în sens orar deplasează fasciculul laser de la dreapta la stânga.

2. Reglarea fasciculului laser din partea stângă:

- Rotiţi şurub de reglare din faţă (63) cu ajutorul cheii hexagonale (17) până când fasciculul laser din partea stângă se află la aceeaşi distanţă faţă de linia de tăiere marcată piesa de prelucrat ca şi fasciculul laser din partea dreaptă.

O rotire executată în sens antiorar deplasează fasciculul laser de la stânga la dreapta, iar o rotire în sens orar deplasează fasciculul laser de la dreapta la stânga.

- Fixaţi la loc capacul de protecţie a laserului (26).

### Reglarea paralelismului (consultaţi imaginea T4)

- Scoateţi capacul de protecţie a laserului (26).
- Desfiletaţi şurubul de fixare (64) (cu aproximativ 1–2 rotaţii) cu ajutorul cheii hexagonale (17). Nu deşurubaţi complet şurubul.
- Deplasaţi spre dreapta sau stânga placa de montaj a laserului, până când fasciculele laser sunt paralele pe întreaga lungime cu linia de tăiere marcată pe piesa de prelucrat.
- Ţineţi placa de montaj a laserului în această poziţie şi strângeţi din nou ferm şurubul de fixare (64).
- După reglare, verificaţi din nou paralelismul cu linia de tăiere. Dacă este necesar, reglaţi din nou fasciculele laser cu ajutorul şuruburilor de reglare (63).
- Fixaţi la loc capacul de protecţie a laserului (26).

### Reglarea abaterii laterale la deplasarea braţului culisant (consultaţi imaginea T5)

- Scoateţi capacul de protecţie a laserului (26).
- Desfiletaţi ambele şuruburi de fixare (65) (cu aproximativ 1–2 rotaţii) cu ajutorul cheii hexagonale (17).
  Nu desfiletaţi complet şuruburile.
- Deplasaţi carcasa laserului spre dreapta sau stânga, până când fasciculele laser nu mai deviază lateral în momentul deplasării descendente a braţului culisant.
- După reglare, verificaţi din nou paralelismul cu linia de tăiere. Dacă este necesar, reglaţi din nou fasciculele laser cu ajutorul şuruburilor de reglare (63).
- Ţineţi carcasa laserului în această poziţie şi strângeţi din nou bine şuruburile de fixare (65).
- Fixaţi la loc capacul de protecţie a laserului (26).

##

- Aduceţi scula electrică în poziţie de transport.
- Rotiţi masa de lucru pentru ferăstrău (37) până la marcajul crestat (14) pentru 0°. Pârghia (12) trebuie să se fixeze perceptibil în marcajul crestat.

### Verificare (consultaţi imaginea U1)

- Reglaţi şablonul de unghiuri la 90° şi aşezaţi-l pe masa de lucru pentru ferăstrău (37).

Braţul şablonului de unghiuri trebuie să fie paralel cu pânza de ferăstrău (39) pe întreaga lungime.

### Reglarea (consultaţi imaginea U2)

- Detensionaţi pârghia de strângere (13).
- Desfiletaţi ambele şuruburi de reglare (66) (cu cel puţin 1 rotaţie) cu ajutorul unei chei tubulare (10 mm).
- Desfiletaţi şurubul de reglare (68) (cu aproximativ 3 rotaţii) cu ajutorul cheii hexagonale (4 mm) (16).
- Rotiţi şurubul de reglare (67) cu ajutorul cheii hexagonale (4 mm) (16) în sens orar sau antiorar, până când braţul şablonului de unghiuri este paralel cu pânza de ferăstrău pe întreaga lungime.
- Strângeţi din nou ferm pârghia de strângere (13). După aceea strângeţi din nou bine, mai întâi şurubul de reglare (68) şi apoi şuruburile de reglare (66).

În cazul în care, după reglare, indicatoarele de unghiuri (32) şi (20) nu vor fi coliniare cu marcajele de 0° de pe scala (31), desfiletaţi şuruburile de fixare ale indicatoarelor de unghiuri utilizând o şurubelniţă cu capul în cruce şi aliniaţi indicatoarele de unghiuri de-a lungul marcajelor de 0°.

##

- Aduceţi scula electrică în poziţia de lucru.
- Rotiţi masa de lucru pentru ferăstrău (37) până la marcajul crestat (14) pentru 0°. Pârghia (12) trebuie să se fixeze perceptibil în marcajul crestat.
- Trageţi complet în afară şina opritoare reglabilă din partea stângă (5).
- Detensionaţi pârghia de strângere (13) şi rabataţi braţul culisant acţionând mânerul (1) până la opritor, spre stânga (45°).

### Verificare (consultaţi imaginea V1)

- Reglaţi şablonul de unghiuri la 45° şi aşezaţi-l pe masa de lucru pentru ferăstrău (37).

Braţul şablonului de unghiuri trebuie să fie paralel cu pânza de ferăstrău (39) pe întreaga lungime.

### Reglarea (consultaţi imaginea V2)

- Rotiţi şurubul de reglare (69) cu ajutorul unei chei fixe (8 mm) în sens orar sau antiorar, până când braţul şablonului de unghiuri este paralel cu pânza de ferăstrău pe întreaga lungime.
- Strângeţi din nou ferm pârghia de strângere (13).

Dacă, după reglare, indicatoarele de unghiuri (32) şi (20) nu sunt coliniare cu marcajele de 45° ale scalei (31), verificaţi mai întâi încă o dată reglajul de 0° pentru unghiul de îmbinare pe colţ în plan vertical şi indicatoarele de unghiuri. Apoi reglaţi din nou unghiul de îmbinare pe colţ în plan vertical de 45°.

##

- Aduceţi scula electrică în poziţia de lucru.
- Rotiţi masa de lucru pentru ferăstrău (37) până la marcajul crestat (14) pentru 0°. Pârghia (12) trebuie să se fixeze perceptibil în marcajul crestat.
- Trageţi complet în afară şina opritoare reglabilă din partea dreaptă (5).
- Detensionaţi pârghia de strângere (13).

Basculaţi puţin spre stânga braţul culisant acţionând mânerul (1) pentru a-l scoate din poziţia de 0° şi rotiţi butonul rotativ (38) până când este prezentat domeniul unghiurilor de îmbinare pe colţ în plan vertical dorit. |

- Basculaţi braţul culisant acţionând mânerul (1) până la opritor, spre dreapta(45°).

### Verificare (consultaţi imaginea W1)

- Reglaţi şablonul de unghiuri la 135° şi aşezaţi-l pe masa de lucru pentru ferăstrău (37).

Braţul şablonului de unghiuri trebuie să fie paralel cu pânza de ferăstrău (39) pe întreaga lungime.

### Reglarea (consultaţi imaginea W2)

- Rotiţi şurubul de reglare (70) cu ajutorul unei chei fixe (8 mm) în sens orar sau antiorar, până când braţul şablonului de unghiuri este paralel cu pânza de ferăstrău pe întreaga lungime.
- Strângeţi din nou ferm pârghia de strângere (13).

Dacă, după reglare, indicatoarele de unghiuri (32) şi (20) nu sunt coliniare cu marcajele de 45° ale scalei (31), verificaţi mai întâi încă o dată reglajul de 0° pentru unghiul de îmbinare pe colţ în plan vertical şi indicatoarele de unghiuri. Apoi reglaţi din nou unghiul de îmbinare pe colţ în plan vertical de 45°.

##

- Aduceţi scula electrică în poziţia de lucru.
- Rotiţi masa de lucru pentru ferăstrău (37) până la marcajul crestat (14) pentru 0°. Pârghia (12) trebuie să se fixeze perceptibil în marcajul crestat.

### Verificare (consultaţi imaginea X1)

- Reglaţi un şablon de unghiuri la 90° şi puneţi-l între şina opritoare (6) şi pânza de ferăstrău (39) pe masa de lucru pentru ferăstrău (37).

Braţul şablonului de unghiuri trebuie să fie paralel cu pânza de ferăstrău (39) pe întreaga lungime.

### Reglarea (consultă imaginea X2)

- Desfiletează toate cele patru şuruburi de reglare (71) cu ajutorul cheii hexagonale (4 mm) (16) şi răsuceşte masa de lucru pentru ferăstrău (37) împreună cu scala (36), până când braţul şablonului de unghiuri este paralel pe întreaga lungime cu pânza de ferăstrău.
- Strânge din nou ferm şuruburile.

În cazul în care, după reglare, indicatorul de unghiuri (57) nu este coliniar cu marcajul de 0° de pe scală (36), desfiletează şurubul (72) cu ajutorul unei şurubelniţe cu cap în cruce şi aliniază indicatorul de unghiuri de-a lungul marcajului de 0°.

##

Forţa de strângere a pârghiei de strângere (13) poate fi reglată ulterior.

### Verificarea

- Forţa de strângere a pârghiei de strângere trebuie să asigure menţinerea poziţiei braţului culisant pentru orice unghi de îmbinare pe colţ în plan vertical dorit.

### Reglarea

- Detensionaţi pârghia de strângere (13).
- Rotiţi şurubul de reglare (73) în sens antiorar ajutorul unei chei tubulare (17 mm), pentru a reduce forţa de strângere sau rotiţi-l în sens orar pentru a o creşte.
- Reglaţi un unghi de îmbinare pe colţ în plan vertical, tensionaţi din nou pârghia de strângere (13) şi verificaţi dacă a fost atinsă forţa de strângere dorită.