# Zāģa asmens nomaiņa (attēli c1−c4)

- Pirms elektroinstrumenta apkopes vai apkalpošanas izvelciet tā elektrokabeļa kontaktdakšu no barojošā elektrotīkla kontaktligzdas.

- Zāģa asmens nomaiņas laikā uzvelciet aizsargcimdus. Pieskaroties zāģa asmeņiem, var gūt savainojumus.

Izmantojiet vienīgi zāģa asmeņus, kuru maksimālais pieļaujamais griešanās ātrums ir lielāks par elektroinstrumenta griešanās ātrumu brīvgaitā.

Izmantojiet tikai zāģa asmeņus, kas atbilst šajā lietošanas pamācībā noteiktajiem parametriem un ir pārbaudīti atbilstoši standarta EN 847‑1 prasībām un attiecīgi marķēti.

Izmantojiet tikai tādus zāģa asmeņus, ko ražotājs ir ieteicis izmantošanai kopā ar šo elektroinstrumentu un kas ir piemēroti materiālam, ko vēlaties apstrādāt. Tas ļaus novērst zāģa asmens zobu pārkaršanu zāģēšanas laikā.

## Zāģa asmens noņemšana

- Pārvietojiet elektroinstrumentu darba stāvoklī.
- Ar roku atskrūvējiet fiksējošo skrūvi (41), līdz turētājstieni (42) kļūst iespējams brīvi pārvietot lejup.
- Atskrūvējiet fiksācijas skrūvi (43) (aptuveni par 2 apgriezieniem) ar sešstūra stieņatslēgu (4 mm) (16).
  Neizskrūvējiet skrūvi līdz galam.
- Atskrūvējiet fiksācijas skrūvi (44) (aptuveni par 6 apgriezieniem) ar sešstūra stieņatslēgu (4 mm) (16).
  Neizskrūvējiet skrūvi līdz galam.
- Novelciet nosegplāksni (45) no stiprinošās skrūves (44), pārvietojot to uz priekšu un lejup.
- Pārvietojiet kustīgo aizsargpārsegu (4) uz mugurpusi un noturiet to šajā stāvoklī.
- Uzkariniet vienu turētājstieņa (42) urbumu uz stiprinošās skrūves (44).
  Tas ļaus noturēt kustīgo aizsargpārsegu atvērtā stāvoklī.
- Grieziet sešstūra ligzdskrūvi (47) ar sešstūra stieņatslēgu ( mm) (16) un vienlaikus spiediet darbvārpstas fiksēšanas pogu (46), līdz darbvārpsta fiksējas.
- Turiet nospiestu darbvārpstas fiksēšanas pogu (46) un ar sešstūra stieņatslēgu izskrūvējiet sešstūra ligzdskrūvi (47), griežot to pulksteņa rādītāju kustības virzienā (kreisā vītne!).
- Noņemiet piespiedējpaplāksni (48).
- Noņemiet zāģa asmeni (39).

## Zāģa asmens iestiprināšana

- Iestiprināšanas laikā sekojiet, lai asmens zobu vērsuma virziens (bultas virziens uz asmens) sakristu ar bultas virzienu uz aizsargpārsega!

Ja nepieciešams, pirms zāģa asmens iestiprināšanas notīriet visas iestiprināmās daļas.

- Novietojiet jauno zāģa asmeni uz iekšējās balstvirsmas (49).

- Novietojiet uz asmens piespiedējpaplāksni (48) un ievietojiet sešstūra ligzdskrūvi (47). Turiet nospiestu darbvārpstas fiksēšanas pogu (46), līdz darbvārpsta fiksējas, un stingri ieskrūvējiet sešstūra ligzdskrūvi, griežot to pretēji pulksteņa rādītāju kustības virzienam.
- Noņemiet turētājstieni (42) no stiprinošās skrūves (44) un no jauna nolaidiet kustīgo aizsargpārsegu (4) lejup.
- No jauna pabīdiet nosegplāksni (45) zem stiprinošās skrūves (44).
- No jauna stingri pieskrūvējiet stiprinošās skrūves (44) un (43).
- Pārbīdiet turētājstieni (42) tā sākotnējā stāvoklī un no jauna ar roku pieskrūvējiet fiksējošo skrūvi (41).