# Проверка и настройка на основните параметри

За осигуряване на прецизни срезове след интензивно използване трябва да проверявате основните параметри на електроинструмента и при необходимост да ги коригирате.
За целта трябва да имате опит и съответните специализирани инструменти.

Тази дейност ще бъде извър‌шена бързо и качествено в оторизиран сервиз за елек‌троинструменти на Бош.

##

Указание: За проверка на функционирането на лазера електроинструментът трябва да е включен в захранващата мрежа.

- По време на настройване на лазера (напр. при преместване на рамото на електроинструмента) никога не натискайте пусковия прекъсвач. Включването на електроинструмента по невнимание може да предизвика тежки травми.

- Поставете електроинструмента в работна позиция.
- Завъртете масата на циркуляра (37) до надреза (14) за 0°. Лостът (12) трябва да се захване в канала с отчетливо прещракване.

### Проверка (вж. фиг. T1)

- Разчертайте върху детайл права линия, по която ще го разрежете.
- Прекарайте плъзгащото се рамо (27) с ръкохватката (1) бавно надолу.
- Поставете детайла така, че зъбите на циркулярния диск да са подравнени спрямо линията на среза.
- Задръжте детайла неподвижен в тази позиция и повдигнете плъзгащото се рамо бавно нагоре.
- Застопорете детайла.
- Включете лазерните лъчи с превключвателя (59).

Лазерните лъчи отляво и отдясно трябва да бъдат на еднакво разстояние от начертаната върху детайла линия по цялата й дължина, също и когато плъзгащото се рамо бъде спуснато надолу.

### Свалете защитното капаче на лазера (вж. фиг. T2)

- Развийте двата винта (62) на предпазния капак на лазера (26) с шестостенния ключ (4 мм) (16).
  Указание: За да достигнете предния винт на предпазния капак на лазера, трябва леко да спуснете надолу плъзгащото се рамо, докато шестостенният ключ може да бъде вкаран през един от каналите на шарнирния предпазен кожух.

### Регулиране на подравняването (вж. фиг. T3)

- Демонтирайте защитното капаче на лазера (26).

1. Настройване на дясната лазерна линия:

- Завъртете задния регулиращ винт (63) с шестостенния ключ (17), докато десният лазерен лъч не стане успореден по цялата си дължина с разчертаната линия на среза върху детайла.
  При това се измества и лявата лазерна линия.

Завъртане обратно на часовниковата стрелка премества лазерния лъч отляво надясно, завъртане по часовниковата стрелка го премества отдясно наляво.

2. Настройване на лявата лазерна линия:

- Завъртете предния регулиращ винт (63) с шестостенния ключ (17), докато разстоянието между разчертаната линия на среза върху детайла и лявата лазерна линия стане равно на разстоянието между разчертаната линия на среза и дясната лазерна линия.

Завъртане обратно на часовниковата стрелка премества лазерния лъч отляво надясно, завъртане по часовниковата стрелка го премества отдясно наляво.

- Затегнетеотново предпазното капаче на лазера (26).

### Регулиране на успоредността (вж. фиг. T4)

- Демонтирайте защитното капаче на лазера (26).
- Развийте закрепващия болт (64) (прибл. на 1-2 оборота) с шестостенния ключ (17). Не развивайте винта докрай.
- Изместете монтажната плоча на лазера надясно или наляво, докато лазерните лъчи застанат успоредно на начертаната върху детайла линия на среза по цялата й дължина.
- Задръжте монтажната плоча на лазера в тази позиция и отново затегнете застопоряващия винт (64).
- След настройване отново проверете точността спрямо линията на среза. При необходимост подравнете допълнително лазерните лъчи с помощта на регулиращите винтове (63).
- Затегнете отново предпазното капаче на лазера (26).

### Регулиране на страничното отклонение при преместване на плъзгащото се рамо (вж. фиг. T5)

- Демонтирайте защитното капаче на лазера (26).
- Развийте двата закрепващи болта (65) (прибл. на 1-2 оборота) с шестостенния ключ (17).
  Не развивайте винтовете напълно.
- Изместете корпуса на лазера надясно или наляво, докато при обратното движение на плъзгащото се рамо лазерните лъчи не се отклоняват.
- След настройване отново проверете точността спрямо линията на среза. При необходимост подравнете допълнително лазерните лъчи с помощта на регулиращите винтове (63).
- Задръжте корпуса на лазера в тази позиция и отново затегнете застопоряващите винтове (65).
- Затегнете отново предпазното капаче на лазера (26).

##

- Поставете електроинструмента в позиция за транспортиране.
- Завъртете стенда (37) до надреза (14) за 0°. Лостът (12) трябва да се захване в канала с отчетливо прещракване.

### Проверка (вж. фиг. U1)

- Настройте ъгломер на 90° и го поставете на масата (37).

Рамото на транспортира трябва да е подравнено по цялата си дължина спрямо циркулярния диск (39).

### Регулиране (вж. фиг. U2)

- Освободете застопоряващата ръкохватка (13).
- Развийте двата застопоряващи винта (66) (най-малко 1 оборот) с глух ключ (10 mm).
- Развийте регулиращия винт (68) (прибл. на 3 оборота) с шестостенния ключ (4 мм) (16).
- Завъртете регулиращия винт (67) с шестостенния ключ (4 мм) (16) наляво или надясно така, че рамото на ъгломера да се подравни по цялата си дължина спрямо циркуляра.
- Отново затегнете застопоряващата ръкохватка (13). След това затегнете отново първо регулиращия винт (68) и след това регулиращите винтове (66).

Ако след регулирането стрелките (32) и (20) не съвпадат точно с маркировките 0 на скалата (31), развийте застопоряващите винтове на стрелките с обикновена кръстата отвертка и подравнете стрелките спрямо съответната маркировка 0.

##

- Поставете електроинструмента в работна позиция.
- Завъртете стенда (37) до надреза (14) за 0°. Лостът (12) трябва да се захване в канала с отчетливо прещракване.
- Издърпайте докрай навън лявата регулируема опорна шина (5).
- Освободете застопоряващата ръкохватка (13) и наклонете плъзгащото се рамо, като го държите за ръкохватката (1), до упор наляво (45).

### Проверка (вж. фиг. V1)

- Настройте ъгломер на 45° и го поставете на масата (37).

Рамото на транспортира трябва да е подравнено по цялата си дължина спрямо циркулярния диск (39).

### Регулиране (вж. фиг. V2)

- Завъртете регулиращия винт (69) с шестостенния ключ (8 мм) наляво или надясно така, че рамото на ъгломера да се подравни по цялата си дължина спрямо циркуляра.
- Отново затегнете застопоряващата ръкохватка (13).

Ако след настройването стрелките (32) и (20) не са подравнени с маркировката 45° на скалата (31), проверете още веднъж точността на стрелките при наклон 0. След това отново настройте наклон на вертикалния срез 45°.

##

- Поставете електроинструмента в работна позиция.
- Завъртете стенда (37) до надреза (14) за 0°. Лостът (12) трябва да се захване в канала с отчетливо прещракване.
- Издърпайте докрай навън дясната регулируема опорна шина (5).
- Освободете застопоряващата ръкохватка (13).

Наклонете плъзгащото се рамо, като го държите за ръкохватката (1) леко наляво от позицията 0° и завъртете ръкохватката (38), докато достигнете желания наклон във вертикална равнина. |

- Наклонете плъзгащото се рамо до упор надясно (45°), като го държите за ръкохватката (1).

### Проверка (вж. фиг. W1)

- Настройте ъгломер на 135° и го поставете на масата (37).

Рамото на транспортира трябва да е подравнено по цялата си дължина спрямо циркулярния диск (39).

### Регулиране (вж. фиг. W2)

- Завъртете регулиращия винт (70) с шестостенния ключ (8 мм) наляво или надясно така, че рамото на ъгломера да се подравни по цялата си дължина спрямо циркуляра.
- Отново затегнете застопоряващата ръкохватка (13).

Ако след настройването стрелките (32) и (20) не са подравнени с маркировката 45° на скалата (31), проверете още веднъж точността на стрелките при наклон 0. След това отново настройте наклон на вертикалния срез 45°.

##

- Поставете електроинструмента в работна позиция.
- Завъртете стенда (37) до надреза (14) за 0°. Лостът (12) трябва да се захване в канала с отчетливо прещракване.

### Проверка (вж. фиг. X1)

- Установете ъгломер на 90 и го поставете между опорната шина (6) и циркулярния диск (39) на стенда (37).

Рамото на транспортира трябва да е подравнено по цялата си дължина спрямо циркулярния диск (39).

### Регулиране (вж. фиг. X2)

- Развийте и четирите регулиращи винта (71) с шестостенния ключ (4 mm) (16) и завъртете работния плот (37) заедно със скалата (36), докато рамото на ъгломера се подравни спрямо циркулярния диск по цялата си дължина.
- Отново затегнете винтовете.

Ако след настройването стрелката (57) не е на една линия с маркировката 0° на скалата (36), развийте винта (72) с обикновена отвертка и подравнете стрелката спрямо маркировката 0°.

##

Силата на затягане на застопоряващата ръкохватка (13) може да бъде регулирана.

### Проверка

- Силата на затягане на ръкохватката трябва да задържа плъзгащо се рамо здраво и сигурно при произволен наклон във вертикална равнина.

### Регулиране

- Освободете застопоряващата ръкохватка (13).
- За да намалите силата на задържане, завъртете регулиращия винт (73) с глух ключ (17 мм) обратно на часовниковата стрелка, респ., за да увеличите силата на задържане, го завъртете по часовниковата стрелка.
- Настройте наклон във вертикална равнина, затегнете застопоряващата ръкохватка (13) и проверете дали сте настроили желаната сила на затягане.