# Pjūklo disko keitimas (žr. c1−c4 pav.)

- Prieš atliekant bet kokius elektrinio įrankio reguliavimo ar priežiūros darbus reikia ištraukti kištuką iš elektros tinklo lizdo.

- Montuodami pjūklo diską mūvėkite apsaugines pirštines. Prisilietus prie pjūklo disko iškyla susižalojimo pavojus.

Naudokite tik tokius diskus, kurių maksimalus leistinas greitis yra didesnis už elektrinio prietaiso tuščiosios eigos sūkių skaičių.

Naudokite tik tokius pjūklo diskus, kurie atitinka šioje naudojimo instrukcijoje pateiktus duomenis ir yra patikrinti pagal EN 847‑1 bei atitinkamai paženklinti.

Naudokite tik šio elektrinio įrankio gamintojo rekomenduojamus ir apdorojamai medžiagai tinkamus pjūklo diskus. Taip apsaugosite pjūklo dantis nuo perkaitimo pjaunant.

## Pjūklo disko išėmimas

- Elektrinį įrankį nustatykite į darbinę padėtį.
- Ranka įsukite fiksuojamąjį varžtą (41) tiek, kad trauklė (42) galėtų laisvai nusileisti žemyn.
- Atlaisvinkite tvirtinamąjį varžtą (43) (apie 2 sūkius) šešiabriauniu raktu (4 mm) (16).
  Varžto visiškai neišsukite.
- Atlaisvinkite tvirtinamąjį varžtą (44) (apie 6 sūkius) šešiabriauniu raktu (4 mm) (16).
  Varžto visiškai neišsukite.
- Patraukite dengiamąją plokštę (45) nuo tvirtinamojo varžto (44) pirmyn ir, stumdami žemyn, nuimkite.
- Slankųjį apsauginį gaubtą (4) atitraukite atgal ir laikykite jį šioje padėtyje.
- Trauklės (42) kiaurymę įstatykite į tvirtinamąjį varžtą (44).
  Tokiu būdu apsauginis gaubtas bus užfiksuotas atidarytoje padėtyje.
- Šešiabriauniu raktu ( mm) (16) sukite varžtą su vidiniu šešiakampiu (47) ir tuo pačiu spauskite suklio fiksatorių (46), kol jis užsifiksuos.
- Suklio fiksatorių (46) laikykite paspaustą ir išsukite varžtą su vidiniu šešiakampiu (47), sukdami pagal laikrodžio rodyklę (kairinis sriegis!).
- Nuimkite prispaudžiamąją jungę (48).
- Išimkite pjūklo diską (39).

## Pjūklo disko įdėjimas

- Įdėdami naują pjūklo diską atkreipkite dėmesį, kad pjūklo dantų pjovimo kryptis (rodyklės ant pjūklo disko) sutaptų su rodyklės ant slankiojo apsauginio gaubto kryptimi!

Jei reikia, prieš pradėdami montuoti nuvalykite visas dalis, kurias ketinate montuoti.

- Uždėkite naują pjūklo diską ant vidinės prispaudžiamosios jungės (49).

- Uždėkite prispaudžiamąją jungę (48) ir varžtą su vidiniu šešiakampiu (47). Spauskite suklio fiksatorių (46), kol jis užsifiksuos, ir užveržkite varžtą, sukdami prieš laikrodžio rodyklę.
- Atkabinkite trauklę (42) nuo tvirtinamojo varžto (44) ir slankųjį apsauginį gaubtą (4) vėl nuleiskite žemyn.
- Dengiamąją plokštę (45) vėl pastumkite po tvirtinamuoju varžtu (44).
- Vėl tvirtai priveržkite tvirtinamuosius varžtus (44) ir (43).
- Pastumkite trauklę (42) į pirminę jos padėtį ir ranka vėl užveržkite fiksuojamąjį varžtą (41).