# Zamjena lista pile (vidjeti sliku c1−c4)

- Prije svih radova na električnom alatu izvucite mrežni utikač iz utičnice.

- Kod montaže lista pile nosite zaštitne rukavice. Kod dodirivanja lista pile postoji opasnost od ozljeda.

Koristite samo listove pile čiji je maksimalno dopušteni broj okretaja veći od broja okretaja u praznom hodu.

Koristite samo listove pile koji odgovaraju karakterističnim podacima navedenim u ovim uputama za uporabu i koji su ispitani prema EN 847‑1 i odgovarajuće označeni.

Koristite samo listove pile koje je preporučio proizvođač ovog električnog alata i koji su prikladni za obrađivani materijal. To sprječava pregrijavanje zubaca pile prilikom piljenja.

## Demontaža lista pile

- Stavite električni alat u radni položaj.
- Rukom odvrnite vijak za fiksiranje (41) sve dok se polužje (42) ne oslobodi.
- Otpustite vijak za pričvršćivanje (43) (za cca. 2 okretaja) šesterokutnim ključem (4 mm) (16).
  Nemojte odvrnuti vijak do kraja.
- Otpustite vijak za pričvršćivanje (44) (za cca. 6 okretaja) šesterokutnim ključem (4 mm) (16).
  Nemojte odvrnuti vijak do kraja.
- Odvojite pokrovnu ploču (45) od vijka za pričvršćivanje (44) prema naprijed i dolje.
- Zakrenite njišući štitnik (4) prema natrag i držite ga u ovom položaju.
- Objesite polužje (42) s provrtom iznad vijka za pričvršćivanje (44).
  Time će se njišući štitnik držati u otvorenom položaju.
- Okrenite šesterokutni vijak (47) šesterokutnim ključem ( mm) (16) i istovremeno pritisnite blokadu vretena (46) dok se ne uglavi.
- Držite pritisnutu blokadu vretena (46) i odvrnite šesterokutni vijak (47) u smjeru kazaljke na satu (lijevi navoj!).
- Skinite steznu prirubnicu (48).
- Skinite list pile (39).

## Montaža lista pile

- Kod montaže pazite da se smjer rezanja zubaca (smjer strelice na listu pile) podudara sa smjerom strelice na štitniku!

Ako je potrebno, prije montaže očistite sve dijelove koji će se montirati.

- Stavite novi list pile na unutarnju steznu prirubnicu (49).

- Stavite steznu prirubnicu (48) i šesterokutni vijak (47). Pritisnite blokadu vretena (46) dok se ne uglavi i stegnite šesterokutni vijak u smjeru suprotnom od kazaljke na satu.
- Odvojite polužje (42) od vijka za pričvršćivanje (44) i ponovno pomaknite njišući štitnik (4) prema dolje.
- Ponovno uvucite pokrovnu ploču (45) ispod vijka za pričvršćivanje (44).
- Ponovno pritegnite vijke za pričvršćivanje (44) i (43).
- Pomaknite polužje (42) u njegov prvotni položaj i rukom ponovno pritegnite vijak za fiksiranje (41).