# Simboliai

Žemiau pateikti simboliai gali būti svarbūs nau‌do‌jant jūsų elektrinį įrankį. Prašome įsiminti simbolius ir jų reikšmes. Teisinga simbolių interpretacija padės geriau ir saugiau naudotis elektriniu įrankiu.

Simboliai ir jų reikšmės
| 1 klasės buitinis lazerinis gaminys
| Nekiškite rankų į pjovimo zoną, kai prietaisas veikia. Prisilietus prie pjovimo disko galima susižaloti.
| Dirbkite su apsaugine kauke nuo dulkių.
| Dirbkite su apsauginiais akiniais.
| Dirbkite su klausos apsaugos priemonėmis. Dėl triukšmo poveikio galima prarasti klausą.
| Pavojinga zona! Rankas, pirštus ir plaštakas laikykite toliau nuo šios zonos.
| Nekiškite pirštų tarp judančių slankiojo sverto dalių. Judančios dalys pirštus gali suspausti ir sunkiai sužaloti.
| Atkreipkite dėmesį į pjūklo disko matmenis (pjūklo disko skersmuo D, kiaurymės skersmuo d). Kiaurymės skersmuo d turi tiksliai atitikti įrankio suklį. Jei reikia naudoti siaurinamuosius jungimo elementus, tai siaurinamojo jungimo elemento matmenys turi tikti pjūklo disko korpuso storiui ir pjūklo disko kiaurymės skersmeniui bei įrankio suklio skersmeniui. Jei tik galima, naudokite kartu su pjūklo disku kartu pateiktus siaurinamuosius jungimo elementus. Pjūklo disko skersmuo D turi atitikti ant simbolio pateiktus duomenis. Taip pat žr. „Tinkamų pjūklo diskų matmenys“, skyriuje „Techniniai duomenys“.
| Norėdami elektrinį įrankį transportuoti, imkite jį tik už šių pažymėtų vietų (specialių išėmų) arba transportavimo rankenos.
| Elektrinio įrankio niekada nekelkite už slankiojo sverto rankenos.
| Lazerio įjungimas
| Fiksuojamoji rankenėlė atidaryta: Galima nustatyti įstrižo pjūvio kampus vertikalioje plokštumoje. Fiksuojamoji rankenėlė uždaryta: Nustatytas prietaiso sverto įstrižo pjūvio kampas vertikalioje plokštumoje yra užfiksuotas.
| Rodo atskirus įstrižo pjūvio kampo vertikalioje plokštumoje nustatymo žingsnius. 1. Atlaisvinkite prispaudžiamąją svirtelę 2. Slankųjį svertą šiek tiek pasukite į kairę 3. Sukamąja rankenėle nustatykite pageidaujamą įstrižo pjūvio kampo vertikalioje plokštumoje diapazoną
| Įstrižo pjūvio kampo vertikalioje plokštumoje diapazono nustatymas sukamąja rankenėle:
| Pjūklo disko posvyris į kairę (nuo 45° iki 0°)
| Pjūklo disko posvyris į dešinę (nuo 0° iki 45°)
| Visas slankiojo sverto posvyrio diapazonas (nuo –47° iki +47°)