# Rezanie

##

- Posuňte klzné rameno (27) celkom dozadu a zaistite ho v tejto polohe.
  Skontrolujte, či je hĺbkový doraz (29) zatlačený celkom dovnútra a či sa nastavovacia skrutka (28) pri pohybe klzného ramena zmestí do výrezu bez toho, aby sa dotýkala hĺbkového dorazu.
- Upnite obrobok so zreteľom na jeho rozmery.
- V prípade potreby nastavte požadované uhly zošikmenia (horizontálny a/alebo vertikálny).
- Zapnite elektrické náradie.
- Pomaly veďte klzné rameno (27) rukoväťou (1) smerom dole.
- Obrobok prepíľte rovnomerným posuvom.
- Elektrické náradie vypnite a vyčkajte, kým sa pílový list úplne zastaví.
- Veďte klzné rameno (27) pomaly nahor.

##

- Pred zapnutím a počas pílenia rukoväť dobre držte. Pri pílení vykonávajte klzným ramenom kontrolovaný pohyb. Malý okamih nepozornosti Vám môže následkom extrémne ľahkého chodu klzného ramena spôsobiť vážne poranenia.

- Odistite klzné rameno (27).
  Vytiahnutím klzného ramena (27) a jeho zasunutím späť skontrolujte, či je klzný mechanizmus pripravený na používanie.
- Upnite obrobok so zreteľom na jeho rozmery.
- V prípade potreby nastavte požadované uhly zošikmenia (horizontálny a/alebo vertikálny).
- Odtiahnite klzné rameno (27) pomocou rukoväti (1) od dorazovej lišty (6) tak, aby bol pílový list pred obrobkom.
- Zapnite elektrické náradie.
- Pomaly veďte klzné rameno (27) rukoväťou (1) smerom dole.
- Teraz zatlačte klzné rameno (27) smerom k dorazovej lište (6) a rovnomerným posuvom prerežte obrobok.
- Elektrické náradie vypnite a vyčkajte, kým sa pílový list úplne zastaví.
- Veďte klzné rameno (27) pomaly nahor.

##

Ak chcete jednoducho rezať rovnako dlhé obrobky, môžete použiť dĺžkový doraz (35) (príslušenstvo).

Dĺžkový doraz môžete namontovať na obidve strany predĺženia rezacieho stola (7).

- Uvoľnite aretačnú skrutku (34) a zaklopte dĺžkový doraz (35) cez zvieraciu skrutku (61).
- Aretačnú skrutku (34) opäť utiahnite.
- Nastavte predĺženie rezacieho stola (7) na požadovanú dĺžku.

##

Hĺbkový doraz je potrebné nanovo nastaviť v prípade, keď potrebujete rezať drážku, alebo ak chcete použiť dištančný doraz.

- Vytočte hĺbkový doraz (29) smerom von.
- Otočte klzné rameno (27) za rukoväť (1) do želanej pozície.
- Otáčajte nastavovaciu skrutku (28) do takej polohy, aby sa koniec skrutky dotýkal hĺbkového dorazu (29).
- Veďte klzné rameno (27) pomaly nahor.

##

Zahnuté alebo okrúhle obrobky musíte pri pílení mimoriadne dobre zabezpečiť proti zošmyknutiu. Na čiare rezu nesmie vzniknúť medzi obrobkom, dorazovou lištou a rezacím stolom žiadna medzera.

V prípade potreby si musíte vyrobiť špeciálne pridržiavacie prípravky.