# Символи

Следните символи могат да бъдат важни в про‌цеса на експлоатация на Вашия електроинстру‌мент. Моля, запомнете символите и значението им. Правилното интерпретиране на символите и тяхното значение ще Ви помогнат при по-доброто и по-сигурно ползване на електро‌инстру‌мента.

Символи и тяхното значение
| Клас 1 Продукт потребителски лазери
| Не поставяйте ръцете си в близост до мястото на рязане, докато електро‌инструментът работи. Съществува опасност да се нараните при допир до циркулярния диск.
| Работете с противопрахова маска.
| Работете с предпазни очила.
| Носете защита за слуха. Въздейст‌вие‌то на шум може да предизвика загуба на слух.
| Опасна зона! По възможност дръжте ръцете и пръстите си на разстояние от тази зона.
| Не поставяйте пръстите си между подвижните елементи на плъзгащото се рамо. Възможно е да прещипете пръстите си и да ги нараните сериозно.
| Имайте предвид размерите на циркулярния диск (диаметър на циркулярния диск D, диаметър на отвора d). Диаметърът на отвора d трябва да пасва на шпиндела на инструмента без луфт. Ако е необходимо използването на редуциращи звена, внимавайте размерите на редуциращото звено да пасват на дебелината на фланеца на диска, на диаметъра на отвора му, както и на диаметъра на вала на машината. По възможност използвайте редуциращите звена, включени в окомплектовката на циркулярния диск. Диаметърът на циркулярния диск D трябва да отговаря на посоченото върху символа. Вж. също "Размери за подходящи циркулярни дискове" в глава "Технически данни".
| При пренасяне на електроинструмента го захващайте само за означените тук места (отвори за захващане) или за ръкохватката за пренасяне.
| Никога не пренасяйте електроинструмента, като го държите за ръкохватката на плъзгащото се рамо.
| Включване на лазера
| Застопоряваща ръкохватка отворена: Могат да бъдат настройвани наклони на среза във вертикална равнина. Застопоряваща ръкохватка затворена: Запазва се настроеният наклон на среза във вертикална равнина.
| Показва отделните стъпки за настройване на ъгъл на наклон във вертикална равнина. 1. Разхлабете ръкохватката 2. Завъртете плъзгащото рамо леко наляво 3. Настройте желаната зона на наклон на среза във вертикална равнина върху въртящата се ръкохватка
| Настройте зоните на наклон на среза във вертикална равнина върху въртящата се ръкохватка:
| Наклон на циркулярния диск наляво (45° до 0°)
| Наклон на циркулярния диск надясно (0° до 45°)
| Обща зона на наклон на плъзгащото рамо (–47° до +47°)