# Norādījumi darbam

##

- Pirms zāģēšanas vienmēr stingri pievelciet fiksējošo rokturi (11) un fiksējošo rokturi (13). Pretējā gadījumā zāģa asmens var novirzīties zāģējumā.

- Pirms zāģēšanas vienmēr pārliecinieties, ka zāģa asmens jebkurā zāģēšanas fāzē neskars vadotni, skrūvspīles vai citas elektroinstrumenta daļas. Noņemiet palīgvadotni, ja tā ir iestiprināta, vai arī pielāgojiet to darba apstākļiem.

Sargājiet zāģa asmeņus no kritieniem un triecieniem. Nepakļaujiet zāģa asmeņus sānu spiedienam.

Zāģējiet vienīgi materiālus, kuru zāģēšanai instruments ir normāli paredzēts.

Neapstrādājiet greizus vai neregulāras formas priekšmetus. Apstrādājamajam priekšmetam jābūt ar vismaz vienu taisnu malu, kurai vienmēr jābūt piespiestai pie vadotnes.

Gari un smagi zāģējamie priekšmeti brīvajā galā jānogulda uz piemērotas virsmas vai jāatbalsta.

Pārliecinieties, ka kustīgais aizsargpārsegs pareizi funkcionē un var brīvi kustēties. Pārvietojot lejup darbinstrumenta galvu, kustīgajam aizsargpārsegam jāatveras. Pārvietojot darbinstrumenta galvu augšup, kustīgajam aizsargpārsegam jāaizveras virs zāģa asmens un jāfiksējas, darbinstrumenta galvai nonākot augšējā stāvoklī.

##

Zāģa asmens veidotās zāģējuma trases platums tiek parādīts ar divu lāzera staru palīdzību. Tas ļauj pirms zāģēšanas precīzi novietot apstrādājamo priekšmetu, neatverot kustīgo aizsargpārsegu.

- Ar slēdzi (59) ieslēdziet lāzera starus.
- Novietojiet apstrādājamo priekšmetu tā, lai uz tā virsmas iezīmētā zāģējuma trase atrastos starp abām lāzera staru veidotajām līnijām.

Norāde. Pirms zāģēšanas pārbaudiet, vai lāzera stari joprojām pareizi iezīmē zāģējuma trasi (skatīt sadaļu Lāzera regulēšana. Lāzera stari var novirzīties, piemēram, vibrācijas dēļ, kas rodas intensīvas lietošanas rezultātā.

##

- Nestāviet elektroinstrumenta priekšā pret zāģa asmeni, bet gan vienmēr turieties sānis no tā. Tā Jūsu ķermenis būs pasargāts no iespējamā atsitiena.

- Netuviniet rokas un pirkstus rotējošam zāģa asmenim.
- Nenovietojiet rokas slīdrokas (27) priekšā.

##

Ilgstoši lietojot instrumentu, tā sarkanās asmens aptverplāksnes (9) var nodilt.

Nomainiet bojātās asmens aptverplāksnes.

- Pārvietojiet elektroinstrumentu darba stāvoklī.
- Izskrūvējiet skrūves ar (60) sešstūra stieņatslēgu (4 mm) (16) un izņemiet asmens aptverplāksni.
- Novietojiet jauno labās puses aptverplāksni tai paredzētajā vietā.
- Pieskrūvējiet jauno asmens aptverplāksni ar skrūvēm (60) pēc iespējas tālāk pa labi, nodrošinot, ka zāģa asmens nesaskaras ar aptverplāksni jebkurā no iespējamajiem stāvokļiem.
- Līdzīgā veidā iestipriniet arī jauno kreisās puses aptverplāksni.

##

Horizontālais zāģēšanas leņķis | Vertikālais zāģēšanas leņķis | Augstums x platums [mm]
--- | --- | ---
0° | 0° | 104 x 341
45° | 0° | 104 x 240
0° | 45° (pa kreisi) | 51 x 341
0° | 45° (pa labi) | 38 x 341
45° | 45° (pa kreisi) | 51 x 240
45° | 45° (pa labi) | 38 x 240
0° | 0° | L-profils (maks. biezums 36 mm) 170 x 140

Minimālie apstrādājamā priekšmeta izmēri (= izmēri visiem apstrādājamiem priekšmetiem, kurus ar piegādes komplektā ietilpstošo skrūvspīļu palīdzību var nostiprināt (18) pa kreisi vai pa labi no zāģa asmens): 160 x 335 mm (garums x platums)

Maksimālais zāģēšanas dziļums (0°/0°): 104 mm